
IAPPEE fioeuj ! Adess sarii content! 
Hin chi i mee poesij, podii vedè;: 
E sont sicur, a part i compliment, 
Che se ve piasen, i trovarii bèj. 


Soo ben che vialter, cont el vost talent, 
Sii bon de di che avriss faa molto mè; 
A dav, in loeugh d’on libr’ inconcludent, 
Cent mila lir, magara in tant cinqu ghè;. 


Porta nagott! Mi foo quell che poss, 
Miracoj ne fa pu nanca el Signor... 
Ciappell, sto liber, che l’è giù on quaicoss. 


L’è fors l’ultim regall che mi ve foo.... 
Dopo ’vev tiraa sù bèj grand e gross, 
E all’ordin de mangiamm la pappa in coo! 


Milano, dicembre 1887. 


L’AUTORE. 

PREFAZIONE 


creoli cone 


Non avrei posta nessuna prefazione a questa raccolta 
di poesie meneghine, scritte in tante epoche diverse, e su 
tanti disparati argomenti, se lo stampatore, nel suo lin- 
guaggio.... poetico, non mi avesse osservato, che un libro 
senza prefazione è come uno zerbinotto senza cravatta! 

In un'epoca în cui le cravatte costano si poco, perché 
economizzare una prefazione che può valere.... anche meno? 

Cerìo che ad un libro di versi meneghini — merce di 
cui si fa sempre più rada la produzione, di mano in mano 
che il cosmopolitismo invade la proverbiale ombra della 
cupola del Duomo — un autore ha sotto mano un mondo 
di cose da preporre, col pretesto di illuminare chi legge. 

Fosse soltanto sulla ortografia, che fa impazzire un 
santo senza che raggiunga la perfezione, ci sarebbe da 
scrivere un volume! 

Ma figuratevi se io voglio tessere qui la storia del 


VIII PREFAZIONE 


processo ortografico, sapendo per dippiù che î lettori sal- 
tano la prefazione, come si salta un fossetto quando si 
corre pei prati! 

Dunque?... 

Dunque mi decido a far punto, incaricando queste quat- 
tro parole di rappresentare la prefazione che non volevo 
scrivere. I 

Lo stampatore non dirà più che il libro è senza cra- 
vatta e mi basta! Così il lettore trovasse che non manca 
di qualche aliro indumento più necessario! 

Ciò mi obbligherebbe a rammentargli la Dedica, come 
quella che mi accorda le attenuanti, trattandosi di un 
- affare in famiglia. 


frAMILLO fima. 


MENEGHIN 


DENANZ AL CONSILLI DE DISCIPLINA. 


NOTA. — Questo componimento fu scritto nel 1865, quando 
imperversava una burocrazia snervante sull’istituzione della Guardia 
Nazionale, ridotta a costosa pompa e peso inutile pei cittadini. 

Ogni idea di nazione armata, di difesa dello Statuto e della 
libertà, era ita in fumo. 

Se ne incolpava la noncuranza del governo, e un accorgimento 
finissimo per condurci poi all’abolizione! 

Il componimento rispondeva a capello ai sentimenti domi- 
nanti nella cittadinanza: era la voce pubblica d'allora raccolta in 
sestine, e in pochi giorni ne andaron vendute molte migliaia di 
copie. 

Oggi quella voce è un’ eco molto lontana, e resta solo il com- 
ponimento letterario a testimoniare dell’epoca. 

MENEGHIN 


DENANZ AL CONSILLI DE DISCIPLINA 


Prefazion. 


(Milano, luglio 1887). 


ti uo temp fa, quand hoo stampaa sta storia, 


M°hinn saltaa adree a dimm tucc che fava mal 
A teugh el merit, a seccagh la gloria, 

A ciappà in gir la Guardia Nazional: 

Ma peù, col temp, s'è vist ch’el poer poetta 
L’aveva induvinaa mèj d’on profetta!! 


— Pivèj che sii nassuu in la bombasina 
E podii gòd adess tanti provecc, 
Femm sta finezza, degh on’oggiadina 
Ai seccadur che gh’emm avuu nun vecc, 
(Senza cuntà peù el rest de l’infilada) 
Per preparav la pappa bell’e fada. 

MENEGHIN 


DENANZ AL CONSILLI DE DISCIPLINA 


(1865) 


FO 


E polid sì, ma franco, ma dannaa 
‘Te ghe respondi in sta conformitaa. 


Porta. Meneghin biroeu di ex Monegh. 


i. faa benon, Cecchin, a teù el permess 
De fermass chì con mi tutta matina, 

Insci te poss cuntà coss’ è success 

Con quell consilli ciall de disciplina, 

Giust in d’on temp che ghe l’aveva sù, 
Che ’1 me stava sul goss de podenn pù. 


Tee de savè, el mè car, che on poo per vizzi, 
On poo perchè me manca el temp de fall, 

‘ Mi monti mai la guardia, e che al servizzi 

Me cocchen mai nanca ona volta in fall: 
Nanch se vegness a teumm el tamborin, 

Minga cont el biliett, ma col scovin. (1) 

L’ è natural che tutt st’ antipatia, 
Mi g’hoo i mee bèj e bonn reson de avella; 
Ma anben che cerca de no famm teù via, 
Ogni trè bott-i-dò sont in quarella: 
Me manden a ciamà coi citazion, 
Per refilamm di mult o la preson. (2) 


Injer matina, giust, sont andaa là 
Al consilli tremend, per qua) mancanzi 
Voo dent, stoo li dò òr a segrinà; 
Me cidamen, salti sù, corri denanz 
De la sbarada in faccia al president, 
E me pienti lì in pee senza di nient. 


Intant che rughen dent in di palpee 
Per cercà foeura el corp del mè delitt, 
Ghe doo on’ oggiada a tucc qui car belee, 
Vegnuu sù grand e gross cont el petitt 
De fà de boja intorna al tavolon, 
Quattaa cont el tappee color verdon. 


Che tavol! che tappee! Se pò di insomma 
Che l’è ben longh e largh tantquant on praa! 
E el podarav, vorend, fagh sù la tomma : 
Vun de quij asen che gh’è in gir settaa! 
Tutt pien de lèg, de protocoj, de carta... 
El par el post di meder d’ona sarta. 

El president settaa giò in mezz a tucc, 
Con sù, me par, la rusca de maggior, 
O ch’el g’avess adoss fastidi a mucc, 
O ch’el fudess in rotta col Signor, 
El stava lì con tant de faccia scura, 
De no volzà a guardagh per la paura. 


De scià e de là, compagn di duu ladron, 
Gh°era duu d’alter officiaj settaa: 
El primm, col fà depù d’on gran sparon 
El se stimava coi spallin lustraa; 
L’alter nojaa fin soravia di ceucc 
Pariva ch'el fuss lì per stoppa-boeucc. 


Dopo sti trii ghe n’era ona caterva 
De facc de libidocch e gingiuari: 
In fond, come s’el fuss ficeu de la serva, 
El rognava sott vòs el segretari, 
De fianch a on relator negher, pelòs... 
Muso de condannà el Signor in cròs. 


Appenna che hoo daa d’oeucc a tutt sta gent 
Me sont accort de vess borlaa in la stria! 
Coss'hoo de fagh ? De già che ghe sont dent 
Senza speranza de sghimbialla via, 

Foo on segn de cròs, me fermi lì quiett 
Dispost magara, a famm tajà giò a fett. 

In quella el president col campanin 


El fa fà citto, e no se sent pù on fiaa: 
El pubblich el dà on tàj ai cicciorin, 
Desmett fin de ronfà quij indormentaa: 
El relator (ma se po dà de pù?) 
Anben ch’el sia avocatt, el tàs an Iù. 


Allora salta in pee on alter pendizzi 


« Signor..... eccettra » el dis « lui l'è incolpato 
Di aver taccato sopra i tai servizzi, 

Oltra i cantoni in pegno che l’ha dato 

Ai obblegh de la guardia nazionale, 

Come dice el rapport del caporale. » 


Chi el president el ciappa la parolla 


« 


Per dimandamm se tutt sti robb hin vera: 
Mi ghe rispondi che sont minga ciolla 

De confessà i mancanz, in sta manera: 

E quell de famm parlà, mi che sont stitegh, 
M°era duvîs ch’el fuss on affar critegh. 


El nega fors? quest l’è on rapport d’offizzi » 
Vosa el maggior. E mi tant per bozzà: 


‘ « L’è on rapport fals, l’è bon per quell servizzi: 


Ghe giughi on ceucc che l’è staa scritt domà 
Per tiramm denter mi in d’on quaij bordell, 
E fass on merit lor col coronell. » 

Vedend che riden tucc de tutt i part, 
M°è pars d’avegh pondaa ona gran taffiada: 
Ma el president, boffand, el sbatt lì i cart 
De desgarbaa, e el te me dà on’ oggiada: 
Peù el dis: « Tant*®è, l’è òra de fenirla 
O lei mi tirerà fuori del birla. » 


E chi el ven via a dimm che l’è vergogna 
Vorè sconfond insci i superior: 
L’è on gust de ciall andass a cercà rogna 
De grattà, con personn compagn de lor: 
Che quell rapport l’è sacro e de mancanz 
Ghe n’hoo, per vess a moeuj, finna d’avanz. 


« La lég » el dis « la ghè, l'è ciara e netta, 
Ogni fedel mincion le pò capi; 
L’han fada giust per mett a la stacchetta 
I coo de matt (e el me guardava a mi), 
Per castigaj, per metti on poo in berlina, 
Per fagh rispettà almanch la disciplina. » 


Vedend ch’el sur maggior el tira dritt 
Senza on indizi de vorè fa pont, 
Me comenciava già a vegnì i sciattitt, 
Me grondonava giò el sudor del front: 
Quand peù, infin la me scappa, salti sù 
E disi: « In grazia, el parla domà lu? » 


IO 

‘«S’el g'ha » el rispond « quajcoss de di, ch’el disa, 


Lu l’è padron de fà la soa difesa, 

Basta ch’el staga in gamba, e che nol svisa 
I fatt, cont di insolenz o quai offesa. » 

« No, no, per chi el me ten? Vorav ciamagh 
Domà ona roba sola, e peù... tabacch. » 


E l’è, se lor m'han tolt per on quaj cont 
Che viv d’entrada, e che fa mai nagott: 
Oppur per on galupp che stà in sul pont 
Specciand de portà attorna, on quaj fagott, 
Che la giornada mi poda impiegalla 

Filand vintiquattr’or col s’ciopp in spalla. » 


« Mi inscambi sont nè scior, nè in tocch del tutt: 


Gl'hoo su bottega, e la foo andà mi soll; 
Ma se mollass el mazz domà on minutt, 
Ghe smennaria dent fin l’oss del coll; 

E se g’avess sto gust de ruvinamm 

Chi l’è che no diriss: te see on salamm? » 


S'el fuss de rar, anmò, va là valeri! 
Ma flocca giò biliett de tucc i sort: 
Gh'è la manovra, i fest, el trebuleri 
Per el Statut, o per quaivun ch'è mort: 
Bersalli, guardia, e peù i riceviment, 
La Cort di scisger.... tutt i sacrament. » 

El sur maggior ch’el sent a parlà inscì, 


Traccheta! el m'ha voltaa el fioeu in la cuna: 
« Pur tropp » el dis « hoo già dovuu capi 
Che lu sott ai pattan el farav fortuna! 

Eh! quand no se g'ha amor per el paòs 

L’è fiaa traa via, e l’è tutt temp mal spéès. » 


La patria, che la stà dessoravia 

Ai interess privaa di cittadin, 

S'ha de trattalla insci comessessia 

De inettela in confront d’on botteghin ? 
La patria che la pò, se la ven fada, 
Pretend el noster sangu, la cà pientada? » 


Ch'el pensa che in la guardia nazional 
Gh'è ipotecaa el Statut de la nazion! 
Che se no tegnem dur, l’è natural, 

El va, con tutt el rest, in del ballon; 
Che s’l governo instess el stà in candila, 
L’è per paura di nost focugh de fila. » 


Intant l’emm semper vista a fass onor 

E i scior zucconi hin minga tornaa indree, 
Perchè gh’emm vuu de quij superior 

Che l’han pientada e l’han tegnuda in pee, 
Col dass de butt, e col menà el fetton, 
Col tragh adree di càrr de abnegazion. » 

Infin sto lòder el ven foeura a di 
Che se per sorta i milet de Milan 
Fussen tutti poltron compagn de mi, 
Se pò speccià i todesch de incoeu a diman; 
Se g’avarav repubblica, anarchia, 
Borlarav giò anca el domm.... Jesuss Maria! 


A sto discors birbon, degn de galera 
Me sont sentuu i busecch a revoltiass: 
A mi todesch? Trattamm in sta manera? 
Al! l’è vòra e mai temp de vendicass! 
Volti indree i manegh.... vuj di su tuss-coss... 
O l’è la volta che me s’cioppa el goss. 


« Ch’el sappia » disi in ton de creditor, 
« Che lu le fava anmò in del cadreghin, 
Quand mi g’aveva el sangu giamò in bullor 
Contra la razza porca di tognin: 
Che sont staa dent, che m°han vorsuu impiccà, 
E l’è on miracol se la poss cuntà. » 


« Ch’el sappia peù che al temp di Cinqu Giornad 
G°hoo miss la pell a menestrà di bott: 
Sont cors su per i tecc, ai barricad, 
Senza requi on moment, nè dì nè nott, 
E che cont sti quattr’oss, sont staa el belee 
De coppà giò crovatt tant che sia assee. » 


« 


« 


« 


« 

Dopo sont staa in Tirceul, sont staa a l’armada, 
Sont staa in cent alter sit a pestà giò; 

E quand, pur tropp, hoo vist la mal parada 
Che i scior todesch tornaven ancamò, 

E la commedia la feniva, insomma, 

Teù sù sacch e fusell, e marcia a Romma. » 


A Romma... Chi l’è inutil che ghe disa 

I struzzi, i maa, i battost che mi hoo patii! 
Sont fin rivaa a vegh sù pù de camisa, 

A dormì in terra per duu més o ttrii; 

Ma mai che abbia mollaa! mai on moment! 
S'era tant cocc, che ghe tettava dent! » 


El credarav mò lu che g’avess là 

Quajdun che me tirass el marsinin? 

O che ghe fuss l’usanza de mandà 

A damm la leva cont el tamborin? 

O che g’avess el sghicc de andà in guardina 
Casciaa da on quaj consèj de disciplina? » 


On corno! sur maggior. In de sti sit 

Ghe andava mi de mia volontaa, 

Senza bisogn de taccà semper lit... 

O seccà i orghen coi formalitaa: 

No gh’era biliett nè ross nè bleu, 

Nè cà Traversa che vegness a teù. » (3) 

« 

Foo mò per fagh vedè che in quanto sia 
Patriottismo, coeur e fidegh san 

Ch'el ghe ciamma pur cunt a chissessia 

S'el pò trovà el-:compagn in tutt Milan: 

E minga vegni a dimm che mi ai todesch 
Ghe voo a la contra cont i cann del vesch. » 


Quand peù l’Italia in del cinquantanceuv, 
Cont i francès al fianch (per fa da sè) 
L’è stada al tandem de tornass a moeuv 
E l’ha faa quell che tucc poden savè, 


Me sont trovaa ona troppa de bagaj, 


( 


Va 


E peù m'era vegnuu grev i striva). » 


Però me sont miss dent coi man, coi pee 
Per combinà ona bonna compagnia, 

Sont cors de chi, de là, comè on lecchee, 
Hoo tempestaa i mè post de la bottia: 

E s'era scaldaa dent se se pò vess 

Al pont che trascurava i mee interess. » 


Ma a poch a poch hoo vist a la lontanna 
Di nivol gris che faven sta giò el fiaa: 
Hoo vist che i robb ciappaven su l’andanna 
D’on cronegh che se ruza a l’ospedaa, 

E che in compless g’aveven tucc amor 

De andà puttost in barca che in vapor: » 


« 


( 


n 


« 


« 

Allora mi hoo sentii a cascamm i brasc 

E hoo ditt « ghe semm » e trà tuscoss per ari! 
Hoo faa on penell de barba col piumasc, 

I cartatòcc traj-giò del necessari, 

Cont el keppy hoo faa foeura on vis de fior, 
E el s’ciopp l’è in d’on canton ch’el mett orror! » 


Vorissel mò trovà in sto cambiament 
Tutta la colpa de buttamm sui spall? 

El ciappa on gamber gross, sur president, 
E sont capazz, sel voeur, anch de provall; 
E de cantagh in musega perchè 

Se ved sto sloeuj puttasca a ciappà pè. » 


L'è quell besogn che g’han adoss lor sciori 
De stà in del croeusc de la Perseveranza, 

Che l’è el croeusc de tucc quij che g'ha i vapori 
De maneggià el cazzuu, e drovà la ranza: 
Mennatoron, intrigant, che fan sù el fen... 
Che a lor in tucc i temp la ghe va ben. » 


E cred per quest de vess i patriotta 

Pussee zelant, onest e intelligent, 

Perchè slonghen i sciamp in la baslotta 
Ch’el ministeri el sporg a la soa gent: 
Squas che l’Italia la se sia fada 

Cont el stà lor settaa in cadrega armada. » - 


MENEGHIN DENANZ AL CONSILLI DE DISCIPLINA 


« L’è quell d’avè fenii a pientà bottega 
Chi in del Comando in piazza di Mercant, 
In dove, s'è sicur, chi ghe barzega 
L’è general, maggior o ajutant, 
L’è coronell, forèr, in d’on moment... 
Per fregass tra de lor allegrament. » 


« Adess che g’han sta tavola e molin, 
Gh'è pù nissun che volsa de parlà, 
Perchè el pò vess broncaa per el coppin 
E andà magara a ris’c de fass squartà: 
Cojon! se la baracca la va in l’ari 
Ghe smennen i piumm bianch e peù... el salari... » (4) 


« L'è quell de vorrè semper dann d’intend 
Che i guardi nazionaj (parlèémmes ciar!) 
.G'han minga l’obbligh de dovè dipend 
Nè dal governo, nè dal militar: 

Quand emm veduu i legion miss adrittura 
In man di delegaa de la Questura. » 


« L'è la malizia de avella ridotta, 
Senza che la se accorgia, in sanquintin, 
Sgnervada, freggia, bonna de nagotta, 
Foeura che dagh la mancia al tamborin: 
E falla figurà cont sto giughett, 
-Bagniffa tanta... e minga de polpett. » 

« E l’è tant vera che per comandalla 


Cond 
n 


« 


< 


N’han mandaa chi ona soa creatura 

Ch'el se pippa, col merit de ninnalla, 

Vott milla franch a l’ann, nett de fattura... 

Ma che in quant a entusiasmo e disciplina 

El ghe n'ha faa anca lu comè Rosina. » (5) 


Che de quand l’è staa chi, la soa gran pala 
L’è staa domà de corteggià i damass, 
Imprestà via la pell, andà a la Scala, 

Per Garibaldi nanca incomodass: 

E peù andà intorna col muson che squis 
Par ch’el g’abbia la cispa sott al nîs. » 


L'è quell sproposit de cavall de avè 


Faa general, bascià, commendator, 

On pover innocent, se pur ghe n'è, 

Che fors l’era nanch bon de fa el tambor... 

E caregall de cròs e de medàj 

Senza che lu el savess de meritàj. » (6) 


L'è quell mandall intorna in di paés 

A ispezionà la guardia nazional, 

Senza pensà che lor fan fà di spés 
Sproporzionaa al valor del general: 

Savend che i picch no van de chi a li 

S'el sindech no’l ghe dà on quai franch al di.» (7) 


Poesie. 2 

Hin cert’ ordin del giorno mal traa in pee, 
Che se ved foeura, e che no var on bòr: 

E sì che se ghe cress on quai tripee 

In mezz ai talenton del Stat maggiòr, 

Ghe manca mai cinqu franch de dà a quajdun 
Per scrivi senza error de sens comun. » 


L’è quell de cred che s’abbia de imparà 

A vess di guerrier de... disimpegn 

Con l’avarizia de vorrenn mandà 

Domà dò volt a l’ann al tir a segn! 

E a ona manovra a foeugh, che l’è ona fotta 
Per i guadagn che fa... l’Isola Botta. » (8) 


L’è quell d’obbligamm mi che sont veggiott 
A fa el servizzi, intanta che se ved 

Certi operari (e fior de giovinott!) 

Senz’el melgasc in man... Inscì se cred 

Che a lor signori la Nazion Armada, 

La ghe piîs men che nè i braghee in parada. » 


L’è quell vedè che certi manzerlon 
Robust e grand e gross e ben pientaa, 
Col stomegh. fort de digeri on canon, 
G’hin reussii a vess esoneraa, 

Col vè trovaa la strada e peù i pedinn... 
Sia mò col pelter, sia coi bèj daminn. » 


« 


« 


« 

L’è quell vedè che i sciori ben de rar 

Fan el servizzi come i bottiatt: 

On poo per la reson di bagn de mar, 

On poo per quella de mett giò i bigatt, 

On poo per i trii més de la vacanza... 
Intant che trotta i poch galupp che vanza. » 


L'è quell d’avè impienii tutt la cittaa 

De certi quader su per i canton, 

Che mi vorriss savè se sien staa faa 

Per taccà foeura el prezzi di melon; 

Oppur se l’è per mett in evidenza 

Che Milan el stava mèj quand l’era senza.» (9) 


L’è la consegna — de curà i fagott — 
Che g'ha i pianton de guardia nazional, 
Senza guardà se ghe n’è sett o vott 

De port avert in de l’istess local, 

In dove pò passà comodament 

Minga domà on fagott, ma on bastiment! » 


Hin qui) discors de grass e de vaccad 

Che se fa in corp de guardia, quand s'è sù, 
Che insegnen la moral... di giavanad, 

E fan regatta a chi ne dis de pù: 

Come el fudess domà in de st’occasion 
Che gh'è bisogn d’on poo d’emulazion. » 

« L'è quell.rompa-cojon che batt la cassa, 
Quand gh’è manovra in di matinn d’estaa, 
Ch’el picca, el pesta, el ne desseda in massa 
Per quatter gatt che leva su dannaa! 

Senza pensà che i milet per trii quart 
Se volten, giust per quest, de l’altra part. » 


« L'è quell mandà a la sira duu o trii 
A fa la ronda cont el lanternin, 
E*l’official denanz tutt imbottii 
Ch'el cred de andà a la presa de Pechin... 
E inscambi no ’l se accorg che in gran parada, 
Par fin ch’el cerca i mocc adree a la strada. » 


« L’è quell de credes lor chi del consilli 
Quaicoss de pù de quij che fa la metta, 
Col vess rutfald, e fa giugà i pontilli 
O fa dimand che passen la stacchetta, 
Perchè ghe borla sotta on quai tandoeuggia 
Ch’el ciappa suddizion, e ch’el ghe loeuggia. » 


Infin l’è quell pretend foeura de loeugh 
Che sciavattin, nodar, e cervellee, 
Avocatt e brugnon, dottor e cceugh, 
Spazzabaslott, lustrò e cadreghee, 
Diventen tucc soldaa in d’on para d'or. 
Per vegni peù a boffagh dedree ...a lor! » 


( 


en 

« L’è persuàs mò adess, sur president, 
Che hin quist i vèr motiv de lamentass? 
El ved minga in d’on specc ciar e patent 
Che prest la guardia l’ha de andà a Patrass? 
Ben, ch’el me disa donca, in conclusion, 
Chi l’è de mi e lor che g’ha reson?... » 


<@ 





= — —. ea 


(1) L’invito a prestare il servizio, che di solito era di ventiquattro ore, veniva 
ricapitato al domicilio del milite, per mezzo del tamburino della compagnia. 

(2) Le mancanze di servizio non giustificate, venivano condannate con multe, o con 
ore di reclusione in una sala dî disciplina, che trovavasi sotto la torre di piazza 
Mercanti, nel locale del Comando Superiore. 

(3) Cd Traversa, cioè i carabinieri, come vengono chiamati dal popolino. 

(4) Le piume bianche erano l’ornamento del cappello a tre punte, portato dallo stato 
maggiore. ‘ 

(5) Dopo un colounello Cerrutti, piemontese, venne Plochiù, piemontese anch'esso, 
che si rese odioso col non aver voluto visitare Garibaldi, quando fu a Milano ad 
istituire il tiro a segno. 

(6) Il successore di Plochiù fu Luigi Pedroli. 

(7) 1 sindaci del contado dovevano pagare i militi per indurli a presentarsi alle riviste. 

(3) La manovra a fuoco attirava molta gente in piazza d’armi, e quindi gran con- 
corso alle osterie più vicine. ; 

(9) Erano tavole incorniciate appese alle cantonate delle vie, e servivano per l'af- 
fissione degli ordini del giorno! ! ù 








SU ON Arsum REGALAA A ON fas 
IN OCCASION DEL SO DÌ. 


Si) 


o furia de cercà in sul taccoin 
Hoo finalment trovaa qual’è el to di: 


Per quest, ciappa, te mandi sto albumin, 
“Cont su quatter spegasc che hoo faa per ti; 
Sperand che quell che ved sti bèi modè; 
El voeubbia rimediagh, col fann de mè;. 


epr 

Fa Ganzon di ftampadòr 


(1879) 


WD, mestee compagn del noster 
Se pò di ch’el ne fa onor, 


Se no ’l fuss tant sporch d’incoster, 
L’è on mestee che pò fa on scior. 


El Panfil senza tant càcoi 
Cont la soa gran invenzion, 
L’ha ben faa pussee miracoi 
Che nè chi ha inventaa i cannon. 


L'è la stampa che s’impègna 
De instruì el gener uman, 
Asca peù quand la se ingègna 
De drizzagh i gamb ai can! : 

LA CANZON DI STAMPADÒOR 








Tutt i robb che va a la stampa 
Scritt coi pee o cont el cervell, 
Dai bambann (che Dio ne scampa) 
Finna al liber pussee bell: 


Passen tucc di noster man, 
No gh'è patt, no gh'è disgrazzi, 
Come quell che ven a Milan 
L'è obbligaa a passà del dazzi. 


Quand nun semm tant occupaa 
Adree ai macchin, o a componn, 
Parlem mèj di deputaa 
A migliaja de personn. 


Senza nun se g’avarîen 
Tant notizzi tutt i di? 
E i giorna]) come farien 
A vess pront a compari ? 


E el progress, la libertaa, 
Podarien stà ai primm post? 
Sarien ròbb tant veneraa 
Senza nun che ghe stà ai cost? 


Se in sto secol se pò viv 
El se dev al nost mestee!! 
I autor non fan che scriv, 
Ma semm nun che je ten in pee. 


———-® DI -—___ 

Ap UN fiircoLo ELETTORALE 


che dopo aver proclamato esser pubbliche le sue riunioni nel ridotto 
del teatro alla Canobbiana, mandò invito agli intervenuti 
(semplici spettatori) di pasare L. 6 ciascuno, per loro quota. 


(1880) 


DÒ di me disen che a la Canobbiana 
Al post de la Lussîa di Labermoll, 
D’accord cont l’impresari Bonalana, 
Gh’era on concert politich de paroll; 
Che se trattava d’ona riunion, 

Con libr’ingress a tucc, sui elezion. 


Mi, per fortuna, che sont pù elettor 
E inscì schivi de vegh peù i pentiment, 
(Pò minga dass de elèg on quai tambòr 
Che cunta on bell figh secch in Parlament ?) 
Sont cocc, e me la godi ben polid, 
Quand vedi i omen seri... che fann rid. 

Corri donca al teater e voo dent: 
Gh'è on Tizzi in su la porta ch’el me intima 
De di nomm e cognomm, se me fa nient. 
— Chl se figura, sont Camillo Cima: 
— In dove el sta de cà? — Chi poch lontan... 
In via Stella, dersett, su a segond pian. 


— Va ben — el rispond — ch°'el passa pur adess. — 
Ma mi vedend ch’el scriv — Gh'è de pagà? — 
Ciammi a bon cunt. Ma el Tizzi — oh giust, l’ingress 
L'è libre chississia po passà. — 

Però quell vè notaa (cosse vorrii) 
M°ha faa cattiv effett, m°ha insospettii. 


Cont tutt quest voo dessòra e rivi dent 
Che tucc eren d’accord per lamentass: 
Chi ghe l’aveva cont el president, 
Chi cont l’impresa, cont i scagn, col gass, 
Chi coi propost d’on comitaa bislacch, 
O i votazion faa' giò col coo in del sacch. 


In mezz al tira-molla de tucc quant, 
Me sont fermaa a ghignà ona mezz'oretta: 
Ma peù vedend, purtropp, che tant e tant 
La storia di elezion l’è ona burletta, 
G’hoo ditt de stà su allegher e via lott lott, 
Pensand in tra de mi: « femm pù nagott. » 

Chi credariss mò adess che quell moment 
Passaa a la Canobbiana a curiosà, 
L’avriss peù procuraa el bell compliment 
D’on tibi de sés lira de pagà? 

Come se avess goduu, o me fuss ciappaa 
El gust de famm proponn per deputaa? 


Mi che paghi nagott nanca al teatter, 
In dove almen se god quajcoss de drizz, 
Hoo de pagav adess (e con qui quatter!) 
Per vess vegnuu a vedè i voster pastizz ? 
Ma se foo el cunt, gh'è nanca de parlann, 
Inveci de pagà... hoo de ciappann. 





LA CA DE MANZON. 


(18579) 


A vedè qui} stanzett, quij scagn, quell tavol 
E pensà a quell’omon 
Che g’ha passaa la vita in mezz tant temp, 
Se sent a streng el coeur... 
E squasi ven el magon... 
Se-g'ha finna paura a strusagh dent, 
Se frega nanca i pè sul paviment! 
E per l’etfett de l’aria, 
Che la par quella d’ona vera gésa, 
Se tira giò el capell, se fa on inchin 
Se cerca attacch a l’uss l’acquasantin. 


ag 





Nozze d'oro de Meneghin e Cecca 
( Carnevalon del 188 5) 

of vo 

ua Cecca quanta gent 
È vegnuu a fann festa a nun! 
Hin tucc noster discendent, 
Mi i conossi a vun a vun. 


Guarda, quest l’è el Carl’Isepp, 
Quest el Giacom, lì el Carlin, 
Là in mezz vedi el Togn e el Pepp, 
Chi l’Ambroeus col Stevenin. 


Hin content de vedenn san, 
Viscor, luster comè specc, 
E ne juten ona man 
Per non fa che vegnem vecc. 

Sempr’ in gamba, sempr’ allegher 
Come quand se semm sposaa! 
Se gh’emm pù de cavèi negher 
L’è staa el gess di carnevaa. 


Dopo i ann che semm insemma 
Vera Cecca? — vemm benon! 
Speremm donch, vedè con flemma 
Anmò cent Carnevalon. 





LA RONDINELLA PELLEGRINA. 


(traduzione di quella di T. Grossi ). 


(1878) 


ATTO . 


Bor rondina graziosa 


Che te vegnet chi sul scoss 
Tutt’ i di, con vòs pietosa 
Come per cuntamm quaicoss, 
Spieghet, dimm, te voeut parlà 
Col cip-cip... col to cantà? 


Te see sola? El t'ha piantaa 
El to spòs, oppur l’è mort? 
Fors l’è on piang de disperaa 
Anca el to, senza on confort!! 
Oh piang pur, piang pur, va là, 
Col cip-cip... col to cantà. 

Però in mezz ai to disgrazzi 
Ti te volet dove te par! 
No gh’è limit, non gh’è dazzi, 
Te traverset finna el màr... 
Depertutt t’el vee a cercà 
Col cip-cip... col to cantà. 


Ah se anmi! Ma sta ferrada, 
Sti muràj me strengen su... 
Pioeuv giò on’aria soffegada, 
Fina el sò*mi el vedi pu, 

E l’è on racc se poss scoltà 
El cip-cip... el to cantà! 


Ma pur tropp gh'è chi quel més 
Che de solit ti te vee! 
Chissa quanti bèj paés 
In viagg te vedaree, 
Saludandi in del passà 
Col cip-cip... col to cantà. 


E mi inscambi a la mattina 
Dissedandom magonent, 


Con giò el frecc, la név, la prina... 


Credaroo de avett chi arent, 
De sentimm a consolà 
Col cip-cip... col to cantà. 

Quant te tornet l’è sicur 
Ghe sarà ona cròs ch’ insci... 
Ben, ten a ment, tra el ciar e el scur 
Ven a trovalla, saront mi... 
Dimm on requiem e peù và 
Col cip-cip... col to cantà. 

USANZ DIVERS. 


(1882) 


O, certo giornalista vicentin, 
Factotom d’on giornal chi de Milan, 


El g'ha el vizzi de di 
Lavativ, lavativ, 
Dodes volt al minutt senza on motiv. 
On milanes baloss 
Per cojonall polid 
El dis, inscì per rid: 
— Quanti usanz, vera, che gh'è in Italia ? 
I milanés, se sà, chel lavativ 
No el dopren che dedree... 
Chi lu, ch’el sarà fors 
De razza pussee scrocca, 
El lavativ ghe l’ha semper in bocca. 


AI 

EL POZZ DE SAN PATRIZZI, 


(1976) 


rt La, 


nd ‘gh’era sindech de Milan el Baretta (1) 
Quell che ha scorlii i finanz del nost Comun, 
Per quella smaniascia malarbetta 
‘De lassà indree nagott pu per nissun: 


L’ha vorsuu mett, stoo ciall, tant carna al foeugh 
E fà tant de qui robb, che on poo e duu poo, 
La sarav stada affacc foeura de loeugh 
Pretend che je fasess tucc cont el coo. 

S'è vist i contràd noeuv e i giardinitt, 
Macell, prestin, scoeul, dazzi e cimiteri: 
El carcer per i lader piscinitt, 

Lapid e piant miss giò senza miseri. 


S'è vist fà i sorvegliant, regolà tutt, 
I viv e i mort, chi nass, chi teù miee: 
S'è vist fa sù, tra giò senza costrutto 
E andemm pur là, de già che semm adree! 


Pariva che al sur sindegh i milion 
Piovessen giò di tecc su quij che passa, 
Quand l’era inscambi ona combinazion 
S'el ghe trovava el cunt de quij già in cassa. (2) 


On poo l’è staa per diventà immortal 
E god la bazza intant che l’era su: 
On poo per favori on quai tal di tal, 
Spendend del nost per fass vorrè ben lu. 


Ma el pussee l’era quella feverascia 
De trà in pee novitaa sira e matina! 
"Na fevera per tanti bartolascia 
Che certi peù han cambiaa in fever mangina! 

Ma la pu bella che abbia faa quell’omm 
L’è stada quella de vegh vuu el caprizzi 
De fa scavà denanz al noster Domm 
Ona specie de pozz de san Patrizzi. 


Vun de quij pozz tant largh e tant fonduu 
(Per merit specialment del sur Mengon): 
Che per tant che trusciassen tutt e duu, 
Hinn mai riussii a impienill cont i milion. 


Eppur semm squis de capp! Santa pazienza! 
Cont ona piazza struppia, che ghe calla 

— La cà per mettegh dent l’Indipendenza (3) 
Che in sbagli, gh’'è pu el sit de fabricalla. (4) 


La Galaria an lee, lassand de part 
Che l’è ona bojaccada che va a toch: 
Lassand de part el gust proppi de scart 
Ch'el g°ha nanca el vantagg de vess baroch: 


Lassand de part i laster che ogni tant 
Pioeuv sul tegnon a chi passa, per distràj, 
I stanz a trii canton, i bottegh senz’ant, 
I scal che fa inmatti denanz trovìàj: 

E tanti alter sinfonij che costa 
On oeucc del coo, guardee domà l’arcon . 
Che mett in piazza, el par minga faa apposta 
Per dagh el rùgh, lu soll, a quaj milion? (5) 


E come fuss nagotta, l’architett, 
Dopo avè faa coppà tanti danee 
Per quij quatter colonn, quij duu archett 
Che gh’è vorsuu sés ann per tràj in pee: 


EI ven a discor, che per fenill, bisogna 
Dagh sett-cent-mila lir anmò a lu! 

- Ah can de l’effa!l el g’ha minga vergogna? 
L’è ona sbroffada che gh’en sta su pu. 


Ma coss’el cred, che i nost pover danee 
Sien oi praa de podè fagh la tomma? 
O chie ghe n’abbiem tanti in sul soree 
De vess nan bon, in tra tucc, de fa la somma? 


Forsi perchè fin dess gh’'è semper staa . 
Di assessor mai bon de digh de nò, 
EI sur tal di tal, sicur l’ha calcolaa 
Che sta cuccagna la durass anmò. 

Ma gh’emm i tass, gh’emm la ricchezza 
Mobil, finna sui crost di poveritt: 
Dazzi sul pan, sul scabbi, e la bellezza 
Di nost padron de cà che cress i fitt. 


Ghe n°è de tutt i razz de sti angari), 
Che i pensen proppi, se po di, de nott, 
E parirav che in mezz a sti legrij, 
On poo de onestaa el sariss nagott. 


L’è ora de fenilla e fa giudizzi, 
De dagh on tàj a tant danee coppaa, 
De stoppall sù sto pozz de san Patrizzi, 
Che i noster ghèj peù infin, hin minga robaa. 


L’è ora e l'è mai temp, sangua d’on can! 
Pensemm che a fagh la cort a certi omoni, 
Oltra al smennagh, femm di ch’el nost Milan, 
L’è proppi anmò la barca di mincioni. (6) 


so eZ 0 0. 

NOTE. 


(1) Il cav. conte senatore Beretta fu sindaco di Milano dal 1860. 

Gli successe il banchiere Belinzaghi nel 1868. 

(2) Un cassiere municipale di quel tempo, s’appropriò somme ingenti, che poi rim- 
borsò dopo anni ed anni di litigi. 

(3) 11 palazzo che secondo il progetto mengoniano doveva sorgere di fronte al 
Duomo su parte dell’area dell’attuale piazza, era stato battezzato Palazzo dell’Iudi- 
pendenza. 

(4) Quando furono compiuti i tre lati della piazza, come vedonsi attualmente, si 
scoperse che il palazzo - sarebbe stato un ingombro imperdonabile, enorme, e ne fu 
abbandonato il pensiero : ecco perchè la piazza attuale, dopo essere costata tanti 
milioni, manca di euritmia, e non si sa come accomodarla! . l 

(5) L'arco della Galleria era condotto a metà della sua costruzione, quando vennero 
sospesi i lavori. 

(6) E l’arco fu terminato nel 1877, solenne testimonianza della fastosa povertà 
dell’architettura moderna. 

AL SUR CARUTTI © 


PER EL DI DE SAN GIOVANN. 
(24 Giugno 1868) 

Ù . . A 

YA A bravo sur Carutti, scià vesin, 
Ch'el vègna chi, che ghe vui fa on evviva: 
Chi arent a mi, che sonaroo la piva, 


Come fava i pastòr cont el bambin. 


In sta giornada chi che l’è per lù 
El di del sant pussee mincion che sia, 
Ch'el lassa cantagh su la litania 
De tutt e cent i so do o tre virtù. 


(1) Un veneziano, amico dell’autore e commesso viaggiatore di una casa com- 
merciale milanese. 

Lu l’è quell personagg che in tutt el mond 
El s'è mai imbattuu a trovà el compagni: 
Lu l’è l’omm pussee bell... in di so pagn 
Con quell faccion de tromba, e i barbîs biond. 


On nds pel com'el sò, no el gh'è mai staal 
Insci bell gross ch’el pàr on remolazz, 
Ross ross d’autunn, morell quand gh'è giò el giazz, 
Che cascia in marz e che fioriss d’estaa. 


L'altezza peù de tutt la soa persona 
Dai pee fina ai cavèi, la imponn rispett: 
S'el voeur che la misura col brassett, 
La cala del sicur on’onza bona. 


Ma la pussee tremenda di virtù 
Che lu el poda vantà, l'è la tappella : 
S'el dà dés pont ai dodes a ona vella 
L’è ben sicur de véngela anmò lù. 


Perchè col màntes di so duu polmon 
Lu el parla di e nott senza straccass! 
E no ’l tàs mai, nanch se piangess i sass, 
Nanca a casciagh in bocca on stopporon. 

Tant mèi per lu ch’el viv adree ai so ball, 
El pu gran capital ch’el g'ha impiegaa: 
A furia de seccà, i client dannaa 
Ghe dann di commission per disfesciall. 


Evviva, donca, el noster brao Carutti! 
Evviva el re de tutti i bagoloni, 
E per dill col lenguacc di so bisnoni, 
Vosemm in venezian: Evviva putti! 








LA PITTURA DE MODA. 


(1881) 


(CA era ona volta di pittor che fava 
Di quader longh e largh pien de figur, 
De gent viva viventa, che parlava, 
Popolazion complett taccaa sui mur. 


De quj quadroni che strasecolava 
Per la composizion, e ’l disegn sicur, 
E senza scherz, qui taj che je pitturava 
G’aveven fidegh san, e cervell madur. 


Al di d’incoeu, mo’ inveci, col progress, 
Coi critich d’arte che va adree a sgonfià, 
Voeuren fa cred che se po vess instess, 


Anzi anmò mèéi de Raffaell d’Urbin, 
Quand on pittor el riva a spegascià 
On poo polid, el manigh d’on scovin. 





Fer Ie vittorie del 1866. 


( Dicembre 1866) 


re 


f ‘ 
MI, credeva sès mès fà 


Che dovessem vess a st’ora 
Minga in Austria, ma qua} ora 
Ancamò pussee al de là. 


Se sentiva el tron per ari 
Se specciava on spettasceri, 
Fina i tapp del Ministeri 
Hin pars squasi necessari. 

De cannon, de fantaria 
Anbulanz e carriacc, 
Ghe n’avevem de vess sacc, 
De andà fin dessoravia. 


Gh'era pienn i strad forrad 
De coscritt, de contingent, 
Se sentiva ogni moment 
El tambòr per i contrad! 


Se vedeva andà a soldaa 
Anca i vecc coi cavèi gris: 
E i pivèi senza barbis 
Rebutass per vess rolaa! 


Fin la guardia nazional 
La s'è missa a fa sul seri, 
Ne montava on bordelleri 
Senza batt la general. 


E su s’ciopp, danee, filapper 
Bind, dottor, camis, stroppàj, 
Tutt quell mai che gh’era a tàj 
Per. la guerra contra i slapper. 

E la flotta? La va via 
Cont on fà de prepotent! 
Se i Todesch ghe strusen dent 
Disen nanch « Jesus Maria! » 


Gh'è tutt pront! Non manca pù 
Che de andà finna a Vienna! 
Tuttaon tratt se cambia scenna... 
Emm daa via... di catta sù!! 


Per fortuna che i Prussian 
G'han daa dent a la pu bella, 
Sedenò serem a quella 
De avech chi ancamò i Pattan. 


* 


Ma gh'è on sant per i braghee 
Che protèg in pis e in guerra! 
Nun ch’emm miss el cuu per terra 
Pur gh’emm vuu el noster belee. 


E inscì a macca emm beccaa via, 
Cont i noster bei prodezz, 
Tutt el Venet e i fortezz, 
Pagand car la sensaria! 

Viva donca i noster bàcoi 
El Lamarmora e el Persan, 
Fin che g’hann el cazzuu in man 
Semm sicur de sti miràcoi. 











riim tornaal 


(1984 ) 


DÒ, bèj rondin che rivee 


Da on viacc de tanti mia, 

Pontuàj a tornà indree 

Dopo el temp che sii staa via! 

Mi soo no spiegà el perchè 

Ma g'hoo el coeur ch’el batt comè. 


Squasi squàs me par che sia 


Poesie. 


Tornaa indree el pu gran mè amis! 
Me fee piang, me fee legria 

In l’istess moment precîs, 

E a vedèv a sgorattà 

Quanti robb me fee pensà! 

HIN TORNAA! 


Sii tant bèj, sii tant graziòs 
Che coi oeucc ve moeuri adree! 
Mi doo a trà ai voster bè; vòs 
Che me piis semper pussee, 

. E no troeuvi on gust compagn 
De ingurass in di vost pagn! 


Se savessev quand sii via! 
Pari pers!... E l’è ben ràr 
Che non corra per di mia 
Col penser de là del mar, 
Per cercav... per vess arent, 
Per sta insemma on qua) moment. 


Oh ma adess sii chi con nun! 
Per on pezz me scappee pù: 
Fin che no ven anmò l’autun 
Sii el mè spass quand guardi in sù: 
Ciappi temp... perchè poss credi 
«Tultim volt che mi ve vedi! 


Chissà quanti l'ann passaa 
‘ V’han ditt « ciao, a ben veders » 
E peù inscambi gh’è toccaa 
Ditt e fatt de ingrassà i verz! 
Che pur tropp quand men se spetta 
Ven quell’ora malarbetta! 


HIN TORNAA ! SI 


E mi inveci. sont chi anmò! 
Anca st'ann hoo salvaa i cost! 
Se di volt quand guardee in giò 
Me vedii settaa al mè post... 
Pensee pur.... per quant la dura... 
La dev scad sta investitura. 


Chissà mai.... fors l’ann che ven 
Quand in marz tornarii indree.... 
O quest’ann, se sorta ven, 
Innanz fà el vost san Michee, 
Chissà mai, disi, che sia 
Rivaa el Ende de andà via!! 


Ben stee attent che in sul poggioeu 
Vegnarà quajdun a guardav... 
Mia miee... on quai mè fioeu.... 
A mè nomm.... per saludav, 

E per div se me sii bon 
De vegni a trovà al foppon! 


Manchee no: me trovarii 
Quatter spann sott a la terra, 
Ben content de avè fenii 
Sta vitascia sempr’in guerra, 
De avegh pu nissun pensér, 
Bell ne brutt, ne bianch ne nér. 

Pu commedi e architettura, 
Pu register ne palpee, 
La passion per la pittura 
La sarà sparida an lee: 
Satir, schizz, litografij, 
Giornai, vers.... sparii anca quij! 


E i bèj sogn, i brutt realtaa 
Quella smania de fa tutt..... 
E la. rabbia che hoo mangiaa 
D’avenn mai cavaa on costrutt.... 
Tutto tutto va a feni 
Giò in la foppa insemmma a mì. 


Domà allora, rondin bèj, 
Me farii pu invidia.... oibò! 
Figurass! staroo ben mè; 
Che nè a vess al mond anmò, 
Sia pur liber e content 
Come vialter al present! 








ALL'AUSTRIA 


che festeggia a Pola l’anniversario della battaglia di Lissa. 


( Luglio 1886) 


O 


Ur vera, avii vengiuu, pur tropp, el soo, 
L’han sentii el gust i noster bastiment: 


Già per nun, Lissa l’è staa on copp sul coo! 
Però se se gh’avess de rugà dent 

L’è giust che ona marina già impiantada, 

La ne pettenna voeuna improvvisada! 


Emm ciappaa sù, va ben, ma col Persan, 
Che adess l’è anmò a l'inferno adree a purgalla: 
Cont el Depretis, ch’el g'ha daa ona man, 
Minister de marina, a bozzaralla! 
Se pensem che gh’emm vuu sti duu bè} rost, 
Podem fa fà on quadrett s’emm salvaa i cost. 





54 ALL’ AUSITRIA 


Perchè peù infin, se a Lissa avii vengiuu 
Contra de nun che serem anmò in fassa, 
L’è on fatt ch’el fidegh san ghe l’emm avuu, 
(Ridott da vialter se pò di in su l’assa!) 
De diciarav la guerra, e alzà su el coo, 
Per div: « Guardee, zòròch, che adess vi doo. » 
i @ 

Vialter per trent’ann, a di anmò poch, 
Sii staa in cà nostra a falla de padron : 
G'avii daa tant, fin che n’avii traa in toch, 
Roba, danee, coscritt, tutt era bon: 
Se gh’era on ciòd intorna per la cà, 
Favev regatta per podell sciampà! 


Avii donca faa panscia ai moster spall! 
Avii faa tutt i spés coi nost danee: 
Torpedin, corazzad, canon e ball, 
Robb noster sacrosant de damm indree, 
Javii dropaa mo’ inscambi cont quell fin 
De schisciann tucc compagn d’on carsenzin. 


Bell fà, i mee càr, vantass d’avè vengiuu, 
Dopo avè faa su el fen in di nost finanz: 
Anmi se in quai manèra avess poduu 
Grattagh a l’Arnabold qui poch SOstanz, 
Adess ve podaria fa vedè 
Che mi voo a tir de quatter e lu a pè. 


NIN 

Per quest mi ciami se no hin tucc caccol, 
Tucc smorfi, el fa tant ruzz per sta vittoria! 
Ma se l’avii trovada per miracol, 

Cosse vegnii mò adess a romp la gloria ? 
Credii fors de scassà giò del libron, 
I tanti volt che v'emm ongiuu el firon ? 


Del rest l’è de cattà sta idea fissa 
D’avè faa sul nost mar chissà che cossa! 
Ma capii no che in sto pastizz de Lissa 
Ghè tanta infamitaa che mett ingossa, 
E i sgriff de quell’arpîa, quella mostra, 
Che voeur minga lassann padron in ca nostra. 


Che bella gloria! oh che bell’onor! 
Sparee el canon, sgonfitv comè i pollitt! 
Bevinn di tazz! Ciammee anca i sonador! 
E pensee minga, o merli de tognitt, 
Che infin de l’ascia, peù chi ha faa trentun, 
Sil minga staa vialter, semm staa nun.” 


E se cont la reson che i italian 
Hin staa tegnuu a battesim dai francés; 
Che l’alleanza fada coi prussian 
L’è staa on ajutt de costa a spontà el pés, 
Credii de teunn l’onor per quell ch’emm faa, 
Guardee in piasè, che semm patt’ e pagaa! 

Perchè peù infin l’è forsi minga vera 
Che g’avii al fianch crovatt, slovacch, stirian, 
Zechi, ungarés, polacch, e on’ infilera 
De gent che paren nanca cristian? 
Ma senza quist, fiol d’ona baltrocca, 
De Austri gl’en stà cent in su ona brocca! 


In quanto peù a quell vost imperator 
Ch’el s'è fina vantaa cont la miee, 
L’è giust, capissi, an lu el voeur fass onor! 
Scommetti ch’el g'ha ditt « Te savaree, 
« L’è l’unich sit, de quand sont Soa Maistaa, 
« Dove poss di de vèss minga scappaa. » 


Donca se fan spuell g'han ben reson:: 
Nun contentèmes de vess chi ancamò, 
Intant che lor, con tanti pretenzion, 
L’è on pezz che hin andaa foeura di quajò: 
El fatt l’è quest, e no gh'è ball che ten, 
Fee ruzz, ma... a Silavegna, ch’el va ben. 


% 





EL TOLBORIN. 


(1874) 


DÌ, di, là in fond de porta Garibaldi, 
Sboccand in dove gh’è l’Incoronada 
(Propri de fianch a quell di maron caldi 
Che l’impieniss de fumm tutt la contrada), 
Passava on bel fratoccio inscì lott lott, 
Cont in spalla i bissacch di*fraa cercott. 


Milan, che al temp d’on vescov italian (1) 
L’aveva avuu ancamò de sti regàj, 
Per la paura de sporcass i man, 
L’avriss dopraa el scovin per disfesciàj... 
Ma intanta capitava, dent per dent, 
De vedè in gîr sti facc de malcontent. 

Pader Gambin (sto porch, a di anmò pocch) 
L’era de quj famosi cappuccin 
Che gh’even el convent in Borgh di Occh, 
Quj che sonava semper mattutin 
A mezzanott, sforzand noster Signor 
A sta su tard per dagh ascolt a lor. 


El nost fraton, de quj fodraa de tolla, 
L’andava a cercà sù per el convent: 
Per lu ne on gest, ne on sgarb, ne ona parolla, 
E nanca on pen del cuu... eren nient; 
Che se quai volt l’andava anca in cà Busca, 
No’l fava che scorlij giò de la rusca. 


Perchè el saveva ben che in sto pa&s 
Ormai monegh e fraa hin de quj stori, 
Che se non gh'è i covin che ghe fa i sb 
Poden morì a famm in refetori; 
E in quanto al so mestee de cercà sù, 

L’era domà per vegh ‘quaicoss de pù. 


L’è come qui strascion che in di ostarij 
Troeuven la zuppa a macca dent per dent, 
Se poden vegh on poo de formàj-trij 
De mett dessoravia, hin tutt content. 

Che in quanto a gola, i fraa come i pitocch, 
Hin d’ona razza che gh’en sta su pocch. 

El nost Gambin, con quell poo de barbetta, 
Cont el cerin mostòs e i oeucc de stria, 
Se cont quella patonna marcadetta 
El tirava i pesciàd lontan cent mia, 
L’era però de cred che vestii d’omm 
El podess vegh el fà de galantomm. . 


Ma come fraa, i mee cir, non se podeva 
Fagh on gran merit di so bè; virtù... 
Fra i alter, l’era on fatto, ch’el beveva 
On liter de vin bianch appenna sù... 
Brutt vizzi ciappaa in gesa de fioeu, 
De quand l’ha. comenciaa a scolà i orzoeu. 


Quell di, passaa del dazi, foeura on tocch, 
L’andava via dritt adree a ona scés, 
Quand el ciappin (sto porco de tarocch 
Che cont i fraa l’ha mai poduu andà intés) 
El te ghe fa vedè on mercant de vin 
In truscia a scaregà del tolborin. 


On gioven cott strasii de la morosa 
Che le vedess in strada tutt a on tratt; 
On vecc avir che passa in la tirosa 
Adree a la zecca quand se sent a batt, 
Ghe salta minga tanti convulsion 
Comè el Gambin a sta sort de apparizion. 

L’ha comenciaa ch’el s'è sentuu addrittura 
A corregh la saliva per i dent, 
E vegni su del stomegh on'arsura 
Che quella del desert l’è on compliment! 
Ma tant gajarda e tanto prepotenta 
De bev l’acqua di fopp... che l’è polenta. 


In tra la sét e el so dovér de andà, 
Per vess indree al convent a la soa ora... 
El pover omm el s'è dovuu fermà... 
Ma senza sta lì tant a pensagh sora, 
El volta el cuu al dovér e peù el se invia 
In dove gh’era i bòtt de malvasia... 


E lì trattand con grazia i brentador 
Per mettes addrittura in bonna vista, 
El dis che devom ringrazià el Signor 
Se la vendembia ormai l’è pu insciì trista, 
Se vedom la campagna che va ben 
E non gh'è on nivol quand l’è bell seren. 


Che già el vin l’ha creaa la providenza 
Per rinforzagh el stomegh ai meschin; 
Ma 1 pover fraa, se sà, hin semper senza! 
« Per quell soo nanch... s'en saggiaria on gottin... » 
E intant sto boja , cont la nasta intenta 
El n’ha bevuu coi oeucc ’na mezza brenta. 

Ma quj fachin, margniff, mangen la foeuja 
E fan mostra de vess tucc dur d’oreggia; 
E avend capii ch’el fraa el g’aveva voeuja 
De beven, minga on gott, ma fors ’na seggia, 
Tiren in longh i ciaccer per di mia, 
Sperand che ghe vegness l’idrofobia. 


E disen: « Si, l’è vera ch’el Signor 
El ne dà l’uga, i pomm e i remolass, 
Però de spess, quand l’è de malumor,. 
El ciappa gust a casciamm giò di sass, 
E senza che nissun de nun le prega, 
El manda prinn, sajett, cald che soffega. 


« In quanto al slomegh di meschin, l'è on fatt 
Che on poo de scabbi je sosten d’incant; 
Ma el cred che quell lassù el sia insci matt 
De cuntagh dent qui tàj che fann el sant, 
Per viv d’entrada e podè fa nagott 
Ai spall di merli, come el duca Scott? » 


El pover fraa ch’el sent sta lezionetta, 
Le ciappa in rid, e el dis: « G’avii reson! 
Pur tropp in su sta terra benedetta 
Se sbaglia tant de spess la vocazion... 
Ma ve confessi che se torni a nass, 
Putost che andà anmò a fraa... mi voo a Biagrass. » 

Sentend sti bèj reson, quj brentadòr 
Rideven tucc ai spall de fraa Gambin; 
Ma lu, vedend che la va innanz di ér 
Senza che on can ghe offra on gott de vin, 
Ridend an lu, ma cont on certo plecch, 
El dis: « Fioeuj, l’è adess che moji el becch? » 


« Coss’el dis mai? » risponden duu o trii; 
« El voeur degnass de bev de sta ciorlina ? 
Andemm de dent, ch’el resta pur servii... » 
« No, no, chi in strada. » « Ol giust, almen in cusina. » 
« Ma no, guardee, femm minga compliment... 
(Mèj on litron ch’insci, che on quint de dent!) » 


Daj e redaj, on mond de cortesia, 
Ciappandel per la tonega e el cordon, 
Hin riussii a tirall in l’ostaria! 
In dove el fraa golòs e magatton 
L'ha squadraa subit la padrona al banch, 
Disend in tra de lu: « Cisti che fianch! » 0 


In quella el pussee scrocch di camaréèr, 
Che l’era staa present a tutt sta scenna, 
El se fa innanz cont i pu bèj manèr: 
E in de l’offrigh al fraa ona tazza pienna, 
El dis: « Ch°el beva, pader, sto vin chi, 
Poss garantighel bon... l’hoo schisciaa mì. » 

El fraa, che già d’on pezz le sospirava. 
Pussee che ne la manna di ebrè;, 
Che per rivà a tastall, magara el dava 
L'anima e el corp in pegn per trenta ghè}, 
El slonga i sciamp, el ciappa el biccer pien: 
« Che Dio le renda » el dîs « in tanto ben! » 


L’è capitaa de spess in sui vegljon 
De perd adree a ona maschera la nott, 
Pagagh el brumm, la senna o el sabajon, 
Sicur d’ess imbattuu in d’on bell ciapott: 
E inscambi al moment bon... Jesus Maria! 
Trovà che l’è ona brutta veggia stria. 


Ben, l’instess càs l’è quell del nost miscee 
Cont la soa tazza ai lavor ch’el ghe dà; 
Che tutt a on bott el veden a trà indree... 
El spua, el sbroffa el vin de chi e lì... 

E infuriato, senza dì parolla, 
sEl ciappa l’uss avert... e via el molla. 


Se ciamen vun cont l’alter coss’è staa, 
E vegnen a .savè ch’el camarèr, 
Per castigà la gola de quell fraa, 
Quand l’era cors per impieni el biccèr, 
In scambi del vin bianch, sto accident, 
L’aveva pensaa ben de... pissagh dent! 

NOTA. 


(1) Fu dopo l'assunzione di Mons. Romilli all’arcivescovado di Milano nel 1847, 
che la diocesi si popolò di frati e monache. Il suo antecessore cardinale Gaìsruck, 
austriaco, non aveva mai voluto saperne, malgrado le sollecitazioni del partito nero. 





Per on Sposalizzi. 


0 br > do 


So Lisa! ‘Semm rivaa 


Finalment a quell tal di 
Tanto bell, tant sospiraa, 
Del beato di de si! 


Che la guarda ‘a la soa dritta, 
Che bell spòs g'hann miss arent! 
El tripilla pien de vitta se 
Ma el fa mostra de nient! 


Cara lee, la creda pur 
‘L’è puranca incavigiada! 
El Giannin él g'ha el coo madur, 
Minga vun ‘de la giornada. © | 


Poesie. 

PER ON SPOSALIZZI 


Lu de vizzi ghe n’ha minga, 
Lu de mess ne sent ben poch: 
Quant al spend, l’è strenc de stringa, 
De sto pass el va pu in toch. 


La politega le lassa 
Ai mincion che voeur casciass: 
Che se bollen! lu el se spassa, 
Intrattanta, a maridass. 


E se, giusta, el teù miee, 
Le fa minga per caprizzi, 
Domà quell de teulla lee, 
L’è ona proeuva de giudizzi. 


Ma anca lu, sur Giannin bell, 
El dev vess stracontenton! 
Gh'è borlaa senza savell, 
El formacc sui maccaron. 


Lee l'è bella, lee l’è bonna, 
L’è on tesor per ona cì... 
E lu, birba bolgironna! 
Guarda on poo? Le va a beccà! 

Bravi! Evviva! Mèj d’inscì 
L’è difficil combinass: 
Stee su allegher... Squasi anmi 
Senti el sangu a messedass! 


L’è inscì bell quell voress ben, 
Quell guardass, fass on basin! 
Spartì in duu i penser che ven, 
Passà i ann semper vesin! 


Quell tirass arent in lecc 
A la nott, quand l’è inscì scùr, 
Sia mò .ch’el faga frecc, 
O se senta di paùr. 


E quand sponta l’aurora, 
Dissedass cont li vesin, 
Ona faccia che se adora... 
On quajdun che fa el cerin! 


Basta, basta! Piantémm chi! 
Mi ghe foo cent-milla auguri, 
E ghe mandi... per feni 
Tanti coss ai... nascituri... 


———O-|o-f-O—__ 


Ata all dai I E MTA, v dirt sat dl van LÎ REGINE Sala puo 











ALL'ENTRADA DE. GARIBALDI. INC MILAN © 


(30 Ottobre 1880) 
He 


D), el mè Garibaldi! Hinn giamò trent’ann 
Che tucc parlen de ti! Già quell lassù 
El t'ha faa nass di ‘noster per jutann, 
Disend « Fài ti i miracoi, mi en foo pù. » 


E te n’ee faa fin che t’ee poduu fann, 
Domà cont el ‘coragg, cont la virtù 
D’on omm de genni, ch’el sa ben trovann 


Cent d’att eroich, senza pensagh sù! 


Oh Garibaldi! Adess te see a :Milan! 
Te vedi coi mè ceucc!. Vorriss basatt! 
Vorriss vosà anmi.« Viva » e batt i man. 


Ma cosse l’è? A vedett me ven el magon! 
E in del cavà el capell per saludatt.... 
Se streng el coeur.... e me ven giò 1 gotton! 


(1) Garibaldi già infermo, venne @ Milano per l’ultima volta il giorno 30 otto- 
bre 1880. — Tutta la cittadinanza gli mosse incontro ! Fu uno spettacolo di gene- 
rale commozione | 





AL PESSIMISTA! 


— —_[ Lc ye 

ML, el sa, sur Pessimista, che a paroll 
°L g'ha minga ona reson, ma ghe m'ha cent, 
E she scommetti, el guarda, l’oss del coll 
Che tucc el tegnen per on gran talent. 


Cojon! L’è on fatt: sel droeuva sto viamoll 
De tirà semper foeura on regiment 
De nomm francés... e tutta gent sui moll, 
RARI come fussen SÒ parent: 


E peù vedè che ogni tre bott-i-do 
El sbroffa giò di parolonn francés, 
Che imponn anca ai salamm che capiss no: 


Ne piang el coeur ch’el sia milanés, 
Che se l’andass in Francia, on pari so, 
‘Domà in tant Dlaga el tira foeura i spès. 

II° 


Ci foo osservà però che insci pian pian, 


Lu el me va foeura affatt de l’argoment: 
Cosse gh’entra mo adess de tirà a man 
« Milan e peù pù » che g’ha a che fa nient?(2) 


Sont giusta mi che porta el nost Milan 
Al settim ciel, con tucc quij che gh’'è dent!! 
O sont semper staa quell, sangua d’on can! 
Che ha ditt di veritaa foeura di dent? 


Hoo minga ditt cent volt ai busecconi, 
Che l’è ora e mai temp de avell perduu 
Quel vizzi porch de credes sapientoni ? 


Hoo minga semper ditt, tant per fenilla 
Che chi in Milan ghe n’è di gran zucconi! 
E per proeuva el gh’è lu, ch’el ne var milla! 

III 


A sentill lu a parlà se credaria 


Che di so car francèés g'hoo poch rispett, 
E che ai mee oeucc l’è tutta strasciaria 
Che var nanca la penna de compett. 


Ma el me fa tort, el dis on’eresia! 
Sont bon anca mi de leggi, e de riflett: 
Domà che a mi on francés el stantaria 
A famm bev sù per merit i difett. 


Come se stanta a bev quell cunt sbagliaa, 
Ch’el fa tra i sò scrittor e quij nostran, 
Cuntandi a numer, come i boeu al mercaa. 


E lassand foeura tanti italian 
Per mett de quij francès che gh’è mai staa 
Nanch insemma a lu, in la fila di can. 

ALLO STESSO 
per accompagnargii una copia della raccolta delle mie Commedie stampate, 


— CdL 


He mandi i mè commedi milanés 
Minga per fa che je legia, ma domì, 
Se al càs ghe se presenta l’occasion | 
Che je vorress sprezzà, 

El poda almanca di 
De avegh veduu el carton. 


NOTE. 


(1) Il Pessimista è tuttora un egregio critico letterario di parecchi periodici di 
Milano: la sua tendenza a magnificare tutto ciò che vien di Francia, portata qualche 
volta all’esagerazione, originò questi sonetti. 

(2) Il Pessimista per difendersi, accusò l’autore di essere un i un campani- 
lista, uno di quei milanesi che hanno sempre sulie labbra « Milan e peù pù. » 

ALLO STESSO 


che si lagna di chi trova brutto il Pòr-Bovitte di Zola. 


r 


) Pro 


al 


sYur Pessimisia ch’el se cruzia nò 


- 


Ch’el piangia, minga, nah! per caritaa! 
De amis del Zola ghe n'è insci ancamò, 
Che troeuven el Pot-Bowille ’na raritaa. 


Domà, se gh'è quaidun minga quajò 
Che sa come el so gust el s'è guastaa, 
Che se ghe piàs quaicoss, l'è quand se pò 
Scommett, che hinn fotte, o robb ben stravacaa: 


L’ha minga de casciass, la pell l’è dura, 
Ch'el gabbia pur paura de nissun: 
Per cent che rid de sta letteratura, 


Poss dich che mi en conossi pu de vun, 
Che fan onor al Zola, e che g°han cura 
De lèg el so Pot-Bouille... al loeugh-comun. 

BATTUDA D'ON DISTRIBUTOR DE GIORNAI. 


(1873) 


CA 


23 iu 

is Zuanp se g'ha di abbonaa 
Dolz de coeur compagn di mè, 
Se po diss incaviggiaa 
E vess cocc pussee d’on rè. 


Mi domà che me presenta 
Cont on fà on poo de giavan, 
A fagh giò di inchin per trenta 
Col mè brao capell in man: 


E gh’avess de di intrattant: 
« Caro lor, l’è el més d’agost! 
El san ben... me rincress tant, 
Ma l’è el més del feravost: » 


Sont sicur che i mee abbonaa, 
Che capissen el latin, ! 
Me preparen incartaa 
El mè brao ciccolattin. 


OM? è 

MENEGHIN EL DÌ CH'È MORT GARIBALDI 


( 2 Giugno 1882) 


Pro! Fee appian! Va ben ch’el ghe sent pu, 
Che ormai l’è frecc, l’è pu bell bianch e rosa... 
Ma l’è tant el rispett che g'hoo per lu, 

Ch’el me pàr minga mort, pir ch'el riposa. 


A pensà quand l’è capitaa a Milan, 
La prima volta in màg del quarantott, 
Rivaa chissà de quanti mija lontan, 
Con su, se po scommett, fina i scarp rott! 


E pur, cosse ghe fà? Lu in men de quella, 
Con quatter gatt armaa de cadenass, 
El s'è ben tiraa foeura de tutella, 
E el n°ha insegnaa a nun tucc come portass. 

Dopo d’allora, cisto che infilada! 

Quanti prodezz, che fotta! che vespee!! 
. Fina la Storia, euh si! la s'è straccada, 
E còr e còr per tappasciagh adree! 


Ma adess ghe semm purtropp a quell moment, 
Ch°el liber l’è fenii, e che liber gross! 
E l’ha dovuu, coi oeucc tutt magonent, 
Mettegh quell Fine che voeur di tuscoss! 


Ah si el gh’è pu quell’omm straordinari! — 

‘© L’ha saraa i oeucc, e l’è andaa al mond de lì: 
Ma in mezz al gran dolor (che hoo bell pari 
Senti in del coeur, ch’el stantarà a passà...) 


Me pùr squasi ch’el daga on poo de loeugh, 
Quand pensi che de lu hoo mai dubitaa, 
Che fina quand l’ha ditt de andà in del foeugh, 
L’è testimoni che ghe sont andaa! 


Ma allora per el primm el gh’era lu 
Ch°el ne instriava cont i oeucc... la vòs! 
In di so man, se ghe pensava pu, 
Content tucc de cantà e portà la cròs! 

Dò parolinn di so... gh’era pu nient 
Che podess fa paura o andass in sbiess! 
Animo! allon! ghe se piccava dent, 
E se anch se crepava l’era instess! 


Adess mo inveci, s’ciavo, l’è fenida! 
E sott a la disgrazia semm tucc trist!. 
Guardégh a quella faccia incadavrida, 
Se la somiglia minga a Gesù Crist! 


Ma!! Tremma i gamb! El cocur el batt... el batt! 
Me butti in genuggion... con gran rispett... 
E per l’ultim salud... lìssem basatt 
Come reliquia... sti covert del lett. 


I SARTINN® 





Per una Commedia del Maestro Raffaele Paravicini. 
(1871) 





CANZONE. 


i sartinn de Milan» 
Pien de grazia e slanciaa, 
Hinn tucc bonn com’el pan 
G’han el coeur inscì faa. 


Leven su a la matina 
È peù van al mestee, 
Col moròs che gingina 
E ghe spasima adree! 

E peù pront cont la mamma 
A piantà on boridon, 
Se per cis la ghe ciamma 
« Voi, chi l’è quell moscon? » 


Poer tosann! Fann l’amor 
Perchè hin tropp de bon coeur, 
E on mòros l’è per lor 
Proppi quell che ghe voeur. 


Lavorand tutt el di 
Come anim dannaa, 
L’è on sollèv podè di 
Gh'è el corin innamoraa. 


$0 I SARTINN 


NOTA. 


(1) Questi versi diedero luogo ad una scenetta comica. | > 

Dopo alcuni auni La Farfalla, giornale letterario, li pubblicò dandone la pater- 
nità a Ferdinando Fontana. 

Magnificandoli come un grande pento poetico, li giudi: tl degni del più elegante 
poeta milanese! 

Il giornale L’ Uomo di Pietra mise in burletta la cantonata presi dalla Farfalla, 
rivendicando la paternità di quella canzonetta. 

La Farfalla per non confessare il proprio errore, rispose che il più elegante poeta 
milanese poteva essere il nostro aùtore!! 

Questi allora replicò col sonetto che segue. 





AI Giornal “LA FARFALLA, 


jd 


SONETT, 


IN sont proppi obbligaa, anima mia, 
Di bèj paroll che t'ee stampaa de mi: 
L’è vun de quij onòr che fa stordì, 

. Che manda in visibilli chissessia. 


E per struppiamm del tutt de cortesia 
T'ee pars de avè leggiuu, soo minga di, 
Quanti poemma, che a dilla chi, 
Hoo mai ne scritt, ne avuu in la fantasia. 


Però la gentilezza e i bèj manér 
Che t'ee drovaa in del scriv, me fan vedè 
Proppi el coeur s°cett, e el tò anim sincér. 


Ven chi, voja giò anmò, me piùs comè! 
Te gh’et on fà, in de l’impieni el biccèr 
Che me la bevi... ma per fatt piasè. 


Poesie. 

AL GUERIN MESCHIN 


ch’ el sé miss a difend l’Atuos, critich musical d’on 
giornal de Milan, contra Omm de Preja che le 
inincionava. — 1883. 


>» 


x 
} i 
siioL to soccors de Pisa e la toa lappa, 


Adess sii in duu che scalza e sont fottuu! 
Cojon! Vialter sii soldaa del pappa, 
Ma bon de streppà i rav, anch domà in duu! 


Ti peù a cavall del mull cont la gualdrappa, © 
Che te stee su inscì franch taccaa a la coa, 
Te parlet de savon e lavà la crappa, 

Senza dì i volt che t'han lavaa la toa! 


Porta nagott! galoppa a bria sciolta! 
Di su quell che te voeut, che a contradi 
Sann ben che l’è temp pers, quij che te scolta. 


Se peù te gl’ee tant dispiasè che mi 
Manda a Mombell l’Athos, on’altra volta, 
Fagh post, ch’el mandi in stalla insemma a ti. 





Anmò al GUERIN MESCHIN. 


Espansion e consilli d’ona contessa abbonada. 
( Marzo 188;) 


al 


M, ‘piàs molto el to spirit, sì davvera; 
Le barzellette, i coss inconcludent: 

Ma sopratutt me piàs la toa maniera, 
Di prender sempr’ in gir la stessa gent. 


Così pur me va a sangu, a vess sincera, 
Quell rid de ciall che no g’ha fondament, 
E credo anzi che farai carriera 
Cont qui raccont, di volt, on poo indecent. 


Continua pur, bandiss la serietà; 
Più stupid l’è, sei più sicur ch’el tacca, 
Massim tra noi de l’alta società. 


Coll’Uom di Pietra sol, mi piace un’acca 
Che t’abbiet cercaa rogna de grattà!! . 
Ma stà al to post, Guerin, parla de... cacca! 


e 





Per il fiasco di una produzione datasi al Teatro Man- 
zoni, della quale erano autori, due scrittori del Guerin 
Meschino. 

(1888) 


—_————€+@&+@ 


E uva Evviva! An lor peù in fin di fin, 
Se s’hinn accort che cont el fa el lifroch, 
A tirà foeura el spiret di luvin, | 
L’è ona celebritaa che dura poch. 


Ma el guaj l’è che denanz a quell ciapin 
D’on pubblich del Manzon, che l’è insci scroch, 
El sugh e la sostanza del Guerin, 
Comparen quell che hinn, broeud de bojoch. 


E on alter guaj l’è staa el v'è minga scritt 
El pussee bell de tutt la produzion, 
Che l’avariss traa lòch anca i orbitt! 


Inscì i amîs han pers on’occasion 
De fa pissa i candil sui altaritt, 
E proclamaj duu genni... duu Goldon. 


AD 





I MILANES AI SPAGNOEU 


TORMENTAA DAL TARAMOTT 





( Febbraio, 1885) 


ou i messee di vost messee regnaven 
In casa nostra cont l’inquisizion, 
Me n'han faa mandà giò di strangojon, 
Per compensann de quell che sgraffignaven! 


Han somenaa del Don fin c’hin staa sacc! 
Tant vera che gh’è anmò quai piant che cascia; 
Han spantegaa del fumm, ma infin de l’ascia, 
Mangiaven lor el rost e bon viacc. 


Eppur tra tucc, gh’è mai staa bon nissun 
De portann via (e sì ch’el tir l’han daa) 
Quell poo de coeur che tegnom ben guarnaa, 
Per quand ven l’ora de juttà on quajdun. 

Quell coeur sincér che guarda minga indree, 
Che va minga a cercà se gh'è reson 
De vess in rotta e tegni su el muson 
Coi biadeghitt, per quell che han faa i messee. 


Quell cicc de coeur che in mezz al barilott 
De sto mondasc, el dîs che semm fradèj! 
Vialter peù, che n’avii avuu de bèj, 
Adess con quell spettasc del taramott. 


Poss fa ben poch, l’è vera, e me rincress! 
Anmi sont chi strengiuu in di quart dedree! 
Però quell poch che poss, disi, ciappee! 
Sicur che vorarii fagh cera instess. 


- 


sì 


RUI 

Carnevalon de Milan. 


(1868) 


NAINILNNANNL N NL NANNA 


fANZONETTA 


“ 


#5 r'Ambroess quell gran omon 
L'ha slongaa el nost carnevaa, 
E i nevòd on poo mincion, 
L’han ridott ch'el fa pietaa. 


Per fortuna Meneghin, 
Che ghe premm l’onor de cà, 
L'ha trovaa in del saccoccin 
Quaj palanch de fa saltà. 

E el s'è miss de bona lunna 
A trà in pee di mascarad: 
L’ha pensaa che l’è tuttunna, 
Che l’è inutil fa cinad. 


Che peù infin quand s'è insci negher 
Gh'è nissun che me ne dì, 
E se tornem a sta allegher 
Quaicoss gh’'emm de peluccà 


Perchè i frott di nostr’amis 
Vegnarann a centenee 
Per teù sù i noster benîs 
Lassand giò fior de danee. 


Sea 





Battuda per i bon Fest. 


(1865) 


1, semm, car abbonaa... 


Che gh’è tutt cr adess: 

Che tra ricchezza mobil, bòi e tass, 
Cont el biroeu che voeuren tirà sù 
In sul dazzi consumm, 

Se pò squasi dagh pù... 

E vann ben prest in fumm 

Quij poch strasc de quattritt 

Che cress ai sciori, e calla ai poveritt. 


— Ma pur, cosse vorrii ? 

Coi fest, cont el primm dì de l’ann chi adoss, 
Dopo tant sospirài, 

El sarà on vizzi che se g'ha in di oss, 

O la paura, che perdend l’usanza, 

Abbien de cred ch'emm pers an la creanza: 


. 


YO BATTUDA PER I BON FEST 


Fatt l’è che battom cassa 

A temp, prima che passa 

On’occasion inscì bella: 

Giurandegh che se vann giò gheubb sta volta, 
“Nun i lassem stà quiett, almen, almen, 

De adess fin... l’ann che ven. 


pes 





VIVA EL CARNEVAA, 


(1868) 


a allegher, patriotta! 


Femm bordell a pu non poss, 
Degh pur dent, pensee a nagotta, 
Sbraggèmm tucc a s’ceppa goss. 


Quij mincioni che macara, 
Che g’hann semper el muson, 
El credii, fioeuj? Magara, 
Hin i primm che va al foppon. 








On freguj) de sta legria 
Per chi sgobba squîs tutt l’ann, 
El bandiss la ‘calastria 
El guagriss tanti malann! 


Turee! Succ! E giò col stee 
I benis in sul gaban, 
Inscìi tucc i forestee 
Vosarann: Viva Milan! 





PER COMPAGNA EL RITRAT DE TRI AMÎS. 


(1872) 





Al sur Antoni Casanova, biree. 


DÌ, sur Antoni de la barba grisa, 
Che cont i bèj manéèr, cont el cerin, 
El fa somejà bon 
Finna el pan todesch a nun buseccon, 
E el fa bev birra a chi ghe piùs el vin: 
Che quand el taja a fett, 
Quij giambon fumicaa che fa legrija, 
El tira i aventor lontan di mija, 
Compagn d’ona sciguetta in sul palett! 


PER COMPAGNÀ EL RITRATT DE TRII AMÎS 








— Oh sur Antoni, per piasè, ch’el disa, 
El cred de veghel domi lu el brevett 
De fa el bocchin rident? 

E che ghe sia minga di aventor 
Che sàpien fa anca lor 

A fa di compliment, 

Tant come lu, se non anca de pu? 


— Andemm, donca, ch’el ciappa, s’el g°ha voeuja, 
(Ma minga cont la moeuja) 
Sti tre fotografi}: 
Hin minga i tril remàg, 
Ne a di la veritaa 
La Santa Trinitaa... ! 
Ma hin trii bon amis che g’ha el vantacc 
De mettegh sott al nis sti tre bèi facc. 





L'EREDITÀ DI MIO FIGLIO 


(19879) 


CIA 


Ce spera il tappinel? La rea fortuna 
M°’ha sempre fatto il viso del serpente, 
E se non ho dei fondi nella luna, 
In terra non possiedo un accidente: 
Il solo capital che aver potria, 
Non me l’accorda mai la lotteria! 


Lasciar non posso al sventurato erede 
Che il nome e qualche brano di virtù: 
E trovi pure un scontator, se crede 
Al trentatrè per cento ed anche più: 
Nè si sgomenti se una roba tale, 

Ha men valor del tacco d’un stivale. 

Potria ancor testare in suo favore 
Le mie speranze, i miei castelli in aria, 
Sicuro come son, che all’esattore 
Non verrà il ticchio di applicar la varia 
Congerie dei balzelli, ognor crescenti, 
Per tartassare i morti ed i viventi. 


È ver però che innanzi di morire 
Potrebbe un milioncin fioccar dall’alto, 
Come a tant’altri, per retribuire 
La fornitura ladra o il ladro appalto; 
Oppur l'incenso dato a un cavaliero 
O lo schienon piegato al ministero. 


Allor d’un colpo voltasi la faccia 
A la futura sorte dell’erede: 
A me di ladro e di briccon la taccia, 
Bugiardo un marmo, cancellar si vede, 
E lui felice, col milion paterno, 
Può ben scordare il buon papà... all’inferno. 

ONA CORONA DE MORT 


1879) 


Va, sent miee, incoeu l’è el di di mort. 


E squasi voriss fù 

°Na roba de sta sort — 

Te see che al Gentilin gh'è el poer pù, 
(Esuss Maria per lu) 

Che l’è on gran pezz che no’l vemm a trovi: 
El sariss minga ben, 

De già che l'è inscì ’na bella giornada, 

Che ghe avessom de andà a digh el rosari? 
Ne servirà de fa ona spasseggiada. 

Intant mi disariss 

Che te andasset a teù 

Ona corona in l’ortolan chi in faccia, 

Per mettegh su la cròs. 


Poesie. 7 

Ciappa, quist chi hin cinq franch, 
Guarda de spendi ben, 

E cerca de vanzann, 

Che quand tornem indree 

Ne bevaremm on gott a l’ostaria, 
Per dagh el rugh a la malinconia. 
Ma voi regordet che in su la corona 
Ghe sia su i paroll A mio padre: 

E quand te l’ee comprada 


‘ Te passet là de mi in bottega a teumm, 


E on pass via l’alter, vemm in giò tutt duu 
Fin al foppon e chi m'ha avuu, n’ha avuu. — 


La brava donna infatti la va giò 


In l’ortolana per cercà l’affari. 

— La lassa fa de mi; ecco ghe doo 

Ona corona proppi comitò. 

— Sentimm el prezzi adess. 

— Perchè l'è lee, ghe par... che quatter lir?... 
— O giust, oh giust! l’è cara, gh’en doo do. 
— Quell calariss! Poss no! 

— Fèmm do e cinquanta. — Oh dés! 

Hinn proppi poch anmò. — 

Infin, tira e bestira 

L’è reussida a teulla per tre lira. 

Le quatta giò polid col fazzolett, 

Le scond sott al scossaa, 

La còr a la bottega 
In del mari: — Andemm, voi Cecch, pessega. 
— Glvet li l’affari? — Si. 

— Tee spès tutt el cinq franch? 

— Oh giust! n’hoo inscìi vanzaa, 
G°hoo daa domà tre lir... 

Ma quand te vedaree come l'è bella, 
Te disaree anca ti che l’è peccaa 

A regalalla a on mort, 

Che tant e tant el pò nanca vedella. — 
— Ben andemm. — E via tutt duu comè dondon 
Foeura del dazzi e riven al foppon. 


In mezz a tanta gent 
Che dis i orezion, 
Che prega, che ciciara, 
Che scherza e che macara, 
Se metten a cercà 
La cròs del poer pà. 
La troeuven, se ingenoeuggen giò denanz, 
Comencen el rosari: 
— Ave Maria grazia plena... Vbi 
Dalla chi, sta corona. 

— Dominus tecum benedicta tn... 
Teù ciappa, ma fa pian... 

L'è bella? — La me piàs. 

— Anca i paroll vann ben? 
Che mi già, ti tel see, 
Per lèg sont on tripee. 


El Cecch el guarda, el lég... 


El resta lì... peù el salta in pee rabbiòs... 
— Ma se po dà de pég? 

El vosa come on can: 

— Asnona, d’ona asnona! 

T'ee minga de capi 

Che invece de mè pader 

Gh'è su A mé mari? 

L’è on auguri fors, che te me fee? 
Cialla, salamm, tripee! 

Soo minga chi me ten 

De datela sul muso e spettascialla! 

— No, Cecch, no, sent, conven minga strasalla ; 
Dimmela a mi, sta povera corona... 
Diamin! se sa mai! 


‘ Chissà che no la poda vegnimm bona! 





FATTO ATROCE. 


(1882) 


Sa gettando nel naviglio 
Sassi e ciottoli a quel biondo! 


Getta e salta e fa bisbiglio 
Nel veder l’acqua sprillar, 
Ogni circolo ben tondo 
Gli fa il core strabalzar. 


È un pivello sui trent'anni 
Che trascorre i giorni suoi; 
Altre cure ed altri affanni 
Ei non cerca, egli non vò: 
Quando è stanco come i buoi, 
Va all’ombria a buttass giò. 

Giacchè sotto del suo tetto 
C'è il buon padre che lavora, 
Che pel figlio suo diletto 
Vuol la calma e niun pensier: 
Per timor che non gli muora, 
Va formandone un somier. 


Pur di soldi ben fornito 
Il lizzon ha cassa e tasca: 
Può ben fare il scimunito 
La ghe va su bella egual, 
Può lasciar che il mondo casca, 
È per lui sempre Natal. 


Ma vicino alla sua casa 
C'è ona tosa margniffona, 
Che ancaben che non el ghe piasa 
Finge immenso, ardente amor; © 
L’oro agguata, e il giovin sprona 
Al ricambio dell’ardor. 


Lui si lascia abbindolare, 
Cede ai vezzi... è nella rete! 
Lei lo invischia... in breve andare 
Se lo fa cadere ai piè, 
Poi dal sindaco e dal prete 
Van pel giuro della fè. 

Passa il tempo, e il buon ragazzo 
Del naviglio torna all’onde, 
Lieto al nobile sollazzo 
Pietre e ciottoli gettar, 
Quando un messo (e n’ha ben donde) 
Triste nuova viengli a dar. 


La sua sposa in nascondone 
Quattro amanti si teneva! 
Ed un quinto, un giubbianone, 
Era scorta e soprappiù... 
Con denar lo manteneva, 
Il denar suo... de lù. 


A tal nuova in un istante 
Corre a casa in reo consiglio! 
Tutte sei trovò in flagrante, 
Tutte sei li sbudellò! 
E il di dopo nel naviglio 
Come sassi li gettò! 


Ma vendetta sì feroce 
Ambo cielo e terra offese! 
Senti in core una gran voce: 
« Della sposa che mai fù? » 
Egli a dir qual strada prese, 
Balzò in acqua... e restò giù. 

SANTA ZITTA 


Protettora di Serv. 


(18851) 


o de la brava gent ch'è adree a piantà ’ 
On sit apposta per i serv, col patt 
De fagh imprend polid a cusinà, 
Dà ordin ona casa e lavà i piatt. 


Però prima de tutt s'è andaa a cercà 
On protettor in ciel, e ditt e fatt, 
Vedend sta Santa Zitta a struggionà, 
G’han refilaa l’impiegh, senza scombatt. 


Trattand de serv, me par ch’abbien sbagliaa : 
L’era ben mèj cercagh la protezion 
Del cronista del Secol... Che peccaa! 


Quell si per juttà serv l’era on bombon! 
Quindes di fa el g'ha finna regalaa 
A quella d’on amis... duu milion! (1) 


(‘) Era stato detto nel Secolo che la servente di un tale, avesse ereditato quella 
somma : la notizia non era vera. 





L'OstaARIA DEL PANPUR 


(1880 ) 


uo stoo in scerpa di giornad 


Senza on can che ven a teumm su: 
Quand tucc fann di passegiad 
E al mè brumm ghe pensen pu; 


Mi allora del sicur | 
A disnà voo in del Panpur. 


— Qui giornad che pioeuv e fiocca 
Che poss no mett giò el banchin, 
E stoo li coi dent in bocca 
Incrottaa in d’on baccalin; 


Quand l’è sira sont sicur 
Che a senà voo in del Panpur. 


e E I E tl nre — — ii mm ig 


106 L’OSTARIA DEL PANPUR 





— Quand in gesa ven domà 
Poveritt che voeur stà in pee, 
O in di banch van a pregà 
A dispett del busseree; 


Mi allora sont sicur 
G'hoo el disnà... ma in del Panpur. 


— Quand coi cribbi e coi bofftt, 
Tapasciand d’ora e strasora, 
Podi mai scoeud el petitt 
De senti a ciamamm dessora: 


Per quell di mi sont sicur 
A disna voo in del Panpur. 


— Se ven nocc che hoo buttaa via 
La giornada innanz indree, 
Cont indoss la mercanzia 
E i ordegn de cadreghee; 


Per quell di sont ben sicur 
A mangià voo in del Panpur. 

— Quand settaa giò sul mè tavol 
G’hoo nient de poncignà, 
Che va biott anca el diavol 
Nanz che damm de lavorà; 


Stee quiett che sont sicur, 
A disnà voo in del Panpur. 


— Quand al pont g'hoo la risorsa 
Che non capita nagott, 
Ne on servizzi, ne ona corsa, 
Ne on pacchett, o on quai fagott; 


Mi quell dì quand el ven scur 
Voo a sennà cont el pan pur. 





o gh’era i macellar tutt spantegaa 
Sui cors, sui piazz e dent per i contrad, 
L’è staa miss sù el Macell e s'è cercaa, 
De scond el sangu, e no vedè porcad. 


| L’è ben che i giornalista s’hin sueffaa 
A fall lor el becchee senza riguard, 
E fan vedè i gamb rott, i coo schisciaa, 
I mort, i spettascieri, e i cortellad. 


E come hin cocc quand ghe n’han voeuna grossa 
De stampà bell e in grand a cap de lista! 
Roba che guasta el sangy e mett ingossa! 


Ma per no vegh sta beccaria in vista 
Se pò minga, per dio, fa ona cossa? 
Mandà tucc al Macell anca i cronista? 


—T-— 





BANCA DE MERCANTELL 


(1871) 


(Ca de cusì, guggitt, gugg de calzett; 
Guggion, forcèj per francà in coo i polpett. 


Reft de tutt i color, frisa, bindell, 
Azett, rampin, crapett e firisell. 


Stringh fort ingugellaa de tutt dò i part, 
Reff de imbastì, de quell che dopra i sart. 


Coton ross per marcà la biancaria, 
Tila batissa che se boffa via. 


Franz, passaman, botton de tutt i razz, 
Tila per foeudra a poch palanch al brazz. 


I1O BANCA DE MERCANTELL 


Fiocchitt per prepontin de mett sul lecc, 
Lana de fa mezz guant per quant fa frecc. 


Barett de nott, cordon, seda, spighetta, 
Picchè per bauscinn de fioeu de tetta. 


Bandò, cravatt, scimisettinn de pizz, 
Crepé coi bigolitt per fa su i rizz. 


Fazzolett ross, fazzolett giald e bianch, 
Tornùr per i tosann che g'ha poch fianch. 


Avanti sciori, l’è roba de vend... 
A prezzi moderaa, se sottintend. 





CHE VESLIPPA! 


POEMA FILOSOFICO, 


(1885) 


0, pivell che di Albin porta il nome 
Sta di casa laggiù in Poslaghetto: 
Non saprei dir nè quando nè come, 
Diè nell’occhio a una tosa vicin. 

Di mestier ei faceva il scrivano 
Guadagnand nanca l’acqua che beve, 
Anca ben ch’el savess tegni a mano 
E sparmi finna l’ultim quattrin. 

Quand ben presto s’accorse che Lia 
Per lui solo viveva, sperava... 
Si senti i mezzanini andar via 
Ed il cuore far tiche-e-titacch. 
Una tosa era Lia vivace, 
Alloggiata alla stessa linghèra: 
Grande, bella, vistosa, capace 
Collo sguardo, de mett in d’on sacch. 


Si trovavan de spess sulla scala 
Si curavan di volt sul cantone, 
Semper pront, lu a ciamagh « come vala ? 
E lei dolce a rispond « ben mi, e lu? 
Ma pur tropp per un po e due poi 
S’accontentan parlass così al volo... 
Finchè on di si trovaron lor soi, 
In cantina cont l’uss saraa su. 


I vicin della porta a quel caso 
Vengon fuor sui linghèr a far chiasso: 
 Restan lì con un palmo di naso 
E ne dicon di tutti i color. 
Oh se invece mo’ avesser saputo 
Ciò che in quella cantina avveniva, 
Non so come si avrebbe potuto 
Pensar mal di quei due in amor! 

Lui diceva alla bella — Sent Lia... 
Ho un magon qui sul gozz che me strozza! 
Che nun podom sposass? Va on poo via! 
Gh'è su el gatt, in bolletta io son!! 

Se tu almanca vivessi d’entrata 
E c’en fosse abbastanza per duel! 
Ma pur troppo la sorte n’è ingrata, 
Porti in dote soltanto il paglion! 


— E così? — rispondeva la tosa — 
Ci dovremo lasciar? L’è impossibil... 
Ah no, no... questa vita penosa 
Mi vo’ toglier piuttosto e morir. 

— Tu morir?!! tu morir!! oh non fia! 
Così bella morir? Mi canzoni? 

Pur se il vuoi ti farò compagnia, 
Tutte due dobbiamo finir. — 


Alla sera lunghesso il Tombone 
Di san Marco, due ombre pensose 
Stan li ferme, lontan dal lampione 
Per non farsi vedere da tucc. 

Si dan mano, van su sulla sbara, 
Stan per fare il gran salt, ma lui grida: 
— Ahi t’arresta! non vedi mia cara, 
Che sta sira el navilli l’è succ? — 


Poesie. 8 

E quei due il mattino seguente 
Sulla strada s’avvian di Monza: 
Qualche treno sospiran fremente 
Che passando ne faccia on sfragell! 

Ecco il treno ch’el boffa, el ven via 
Come el vent! Par ch’el brusa la terra... 
L’è già presso... ghe manca mezz mia... 
A pensagh di cappon vien la pell! 


I due amanti stan lunghi e tirati 
Sul binario, e si senton spediti... 
Ma il convoglio deraglia e nei prati 
Si rovescia e va giù a tomborlon!! 
Lia e Albino si alzan camufl, 
Corbellati di nuovo dal caso... 
Di tentare a’ lor giorni non stuff, 
Vanno a torre un bracier di caybon. 


E sdraiati vicini sul letto, 
Come papa contando i travitti, 
Pur dei gazzi aspettando l’effetto, 
Cocchen via e comincia il sognar. 

Al mattin li risveglia a bonora 
La campana del tempio vicino: 
— Come mai? siamo vivi? — In malora! 
La finestra scordammo serrar. — 

Delirati a discendere in strada 

Per comprare un cannone, un revolver, 

Un veleno, o a la più disperada, 

Buttass giò dal primm piano del Domm: 
Tutto a un tratto si sente dlin-dlino 

Sonar lesto alla porta: che mai? 

Chi sarà? Corre all’uscio l’Albino 

E si trova dinanzi on bell’omm. 


— Chi sei tu? — Non ravvisi l’Andrèja? 
Che ti porta le nuove del zio? 
Esso è morto del mal de la prèja, 
Te lasciando suo erede in morir. — 
Come folgor che scende dal cielo 
Coglie i due quel bene insperato! 
Treman, scrizzen... si fanno di gelo... 
Cadon spenti dal troppo gioir. 

fioro PER LE FESTE DA BALLO DELLA SOCIETÀ 


I FIOEU DE MENEGHIN 


(1870) 


1 fioeu de Meneghin 
Gh’emm el coeur che l’è insci faa, 
I nost fest g'han tucc per fin 
Divertiss — fa caritaa. 


Quanta gent che gh’è in bolletta, 
Che fann vitt de galeott, 
Obbligaa a sta a la stacchetta 

E che goden mai nagott! 


Ben nun semm minga egoista ! 
Coi nost valz, coi nost ‘giughitt, 
Mettom sempr’ in cap de lista 
El sollev di poveritt. 


Ona man in su la coscienza 
L’altra dent in del borsin, 
Ballom per beneficenza 
Nun fioeu de Meneghin. 


Srl d 


I e Ti 


Ci de) 
Wp 





NANIZAR Le 
Lo Ù 


AI Giardin del Caffè Cova 


(1879) 





— LANTERNA MAGICA — 





Y 


Va chi con mi, settèmes giò on poo arent, 
Che teujaremm an nun el nost brao sorbett; 
E intant, se te ghe voeuja de sta attent, 

Te vui cuntà tant de quj bèj robett 
De tutt sti sciori che ven semper chi, 
Ch’emm de morì del rid, t’el disi mi. 


Per primm, te vedet quel giovin allegher 
Ch’el gira intorna per cercà quaidun? 
El cred de trovà chi... on capellin negher 
Settaa in d’on sit in dove gh'è nissun: 
E inscambi a st’ora chi (pover fioeu!) 
L’è insemma a on moròs noeuv che l’ha faa incoeu! 

Quell lì grass grass, vestii de ciàr a righ, 
L’è on negoziant de seda cont di ghèj; 
Te vedet che ormai l’è on cap antigh, 
Eppur el fa el giavan cont i donn bèj: 
De moeud che lu l’è semper per i pee, 
De chi ven al Cova insemma a la miee. 


Adess guarda quell là; l’è on nobil vecc, 
Stremii compagn di candilett d’on sold: 
Anca d’estaa lu el patiss sempr’el frecc 
El porta quell sortò inscì ‘longh de fold: 
Però l’è fors cent'ann che no’ el va in lett 
Se non l’è vegnuu al Cova a teù el sorbett. 


Quell li col nàs ch’el pàr on antiport, 
El g'ha ona ballarina per miee: 
Lee la guadagna tanto, e lu el so fort, 
L’è fagh el procol per vivegh adree;” 
Sicur che tanti volt l’avrà dovuu 
Sarà su on oeucc... e fors anca tutt duu. 


Quest chi che passa cont quell fà de pù 
Ch’el tratta d’alt in bass el camarer, 
L'è vun de qui salamm che voeur sta sù 
Perchè l’è poch che l’hann faa cavalier, 
Credend ch’el bindellin el ghe porta onòr 
Come el diploma che se dà ai dottòr. 

Te vedet quell scior lì già in sull’etaa 
Tutt scicch per compari anmò on giovinott? 
L’ha tolt quell pigottin ch’el g’ha attaccaa, 
Che la po’ vess soa tosa, a di nagott!. 
Lee la po’ nan vedell... e tutta sira, 
No la fa che mollagh pesciad de lira. 


Quell bell spincin che parla chi dedree, 
Con quella bella tosa ch’el g’ha apress, 
L'è già la quarta ch’el ghe ruga adree, 
Ch’el cerca de ingarbià per l’interess: 
Ma se po ben specciassel de dì in di, 
Che la ghe daga el rugh, anch questa chi: 


Perchè, dopo quai temp, se ven a savè 
Che tutt i gran palazz ch’el g°ha a Venezia, 
Al strengiment di gropp, hin do o trè 
Trappol de cà che varen on’inezia; 

E se capiss tropp ciar la soa pretesa 
De tirass sù sposand ’na milanesa. 


Ecco on pess gross de la magistratura — 
Anmò on pivell, procurador del rè: 
Guarda che plecch, come le mett giò dura? 
El se cred necessari, fors perchè 
L’è on can de dio ch’el ghe tetta dent 
S'el pò mandà in galera anca i innocent. 

Guarda on poo in fond, quell lumagon che vésa 
E spua giò sentenz comè nagott: 
Adess l’è milionari, e el va in tiròsa, 
Ma l’è vegnuu a Milan cont i pee biott: 
In poch temp l’ha savuu tirassi arent 
A furia de falli ogni moment! 


Quell masigott li appòs, sempr’ in marsina 
El dev vess on magnato, a quell che pàr; 
Soo che l’è semper staa impiegaa in marina, 
Senza avè vist, mai nanca in sogn el màr; 
E quand s’hinn liberaa, per compensall, 
L’hann faa sorintendent di scoeul de ball. 


Te li che adess ghe passa arent arent 
On alter personagg col fà tutt seri: 
L’è vun de quj banchér che ruga dent 
In del gran caldaron del Ministeri; 

Per lu Minghett, Bastogi, Doda e Sella 
Hin quell che l’è per mi la mia sprella. 


Sta attent adess, e guarda quell moffin 
De quella tosa insemma al so papà, 
Coi so oeucc bass, compagn d’on madonin, 
Che lassa nanca on pél de dubità; . 
Eppur col cuggiarin che la g'ha in man, 
La fa el telegrafo col so... gaddan. 

Diffatti poch distant, sott la spallèra, 
Quell lì settaa, el ghe guarda a lee fiss fiss; 
Ben, hin d’accord; segond a la manéra 
De teù el sorbett, sto boja, lu el capiss 
S’el di adree la va a messa con la donna, 
Per trovass là anca lu... a l’ora bonna! 


Citto, che adess gh’è chi on commendator, 
De quj omen de pols, maniga stretta, 
Che guaj a nun se gh’eren minga lor... 
L'Italia la sariss anmò de tetta! 

Però metten mai pè in nissuna strada 
Se non prima quaidun fà la calada. 


De quj omen che se n’intend de tutt, 
Chin nassuu apposta per tegni el cazzuu, 
Ma che, prudent e furbi, e on poo anca instrutt, 
Lavoren per l’Italia... cont el cuu... 
Vui dì stand settaa giò, coi man in di cart, 
A fa finta de leggi, o a tràj despart. 


Qui trii li arent hinn tutt trii giornalista 
Che fann l’amîs quand vegnen chi a la sira, 
Ma appòs ai spall se dann del pagnottista, 
Dell’asen, del venduu, del ciribira! 
E quand s’avess de di la veritaa, 
G'hann squas reson tutt trii, hin ben informaa. 

El primm el fa el cronista, e l’è tant ciall 
Ch’el bev tutt quell ch’el sent a cuntà su; 
L’alter l’è on critigh: basta insavonall "© 
Ghe se fa scriv di robb ch’el sa nanch lu: 
L’ultim in piazza el fa el repubblican, 

Ma in cà coi so, l’è bon de menà i man. 


Quest chi l’è on avvocatt, ma l’è on tappon 
De quj bravi domà de sbragalà; 
Inscì de solit ghe dann tucc reson 
Quj tàj che ghe piàs minga a litigà; 
E lu cont la vòs grossa, el g'ha el talent 
De fass cred dai cojonni, on gran portent. , 


Quell lì l’è on letterato minga bon 
De fa el so nomm o scriv tre righ in cròs; 
Vedend de no podè eclissà Manzon, 
El s'è daa al realismo pù ris’ciòs, 
Sicur che la Farfalla o el Pessimista, 
El proclamen on gèni a prima vista. 


Qui duu gingella li cont quella donna, 
Hin duu amisoni c’ hinn adree a andà in toch; 
E lee l’è ona cantanta, ma la stonna 
Talment, che ona scrittura anca de poch 
L’è mai stada capace de trovalla, 
Per quant faghen tutt trii, nanca a pagalla. 

Ghe moeuren squasi adree, sti duu ciallitt, 
E spenden e fann debit all'ingross, 
Pur che se riva a scoeudegh i petitt 
E trova el mezzo de stoppagh el goss: 
Ma si, lerài! Cont tutt el so bon-ton 
La mangiariss i pee de san Carlon. 


Quest chi l’è el deputato tal di tal, 
De quj che g'ha sul goeubb milla mestee: 
Consilli comunal e provincial, 
Sindech del so paés e fabbricee, 
Membro de Comitati e Commission 
E on sciampin in squas tucc i amministrazion. 


Basta conossel lu, s'è ben sicur 

— De trovà on post, ’na cròs o on quai ajutt; 
I so parent g'hann tucc i spall al mur, 
I so amis s’'hinn provveduu de tutt... 
Intant che chi g'ha el merit o el diritt 
Strasa i danee di supplich e i bollitt. 


Quell omm on poo trivial, ma pien de antj, 
La spilla de brillant, cadenna d’ora, 
L’è on cammaster c'ha savuu fa di ghèj 
E chel po di de vess on sscior, a st’ora: 
Anzi, el continua a guadagnann anmò, 
A furia de fa cà che... borla giò. 

Dagh d’oeucc, intant ch’el passa, a sto sciccon: 
L’è on nobil de cinq quart, pien de danee, 
Che dopo vegh faa dà l’educazion, 

L’ha vorsuu teù la tòsa d’on strasciee: 
Adess sta frigna... de Porta Cinés 
La capiss no se non parlen francés. 


Guarda quest chi mò adess. Ma però sent 
N’hoo squasi pien la scuffia de parlà! 
L’è on pezz che tiri innanz, e tutt sta gent 
La va adree a cress, invece de calà!... 
Per parlà mal de tutta sta missolta... 
L’è mèi che tornom chi quai altra volta. 


dea 

L'ereditaa d'ona Serva. 


(1878 ) 


Sour Teresoeu, mi te vui ben e tanto, 

Ma on ben proppi de coeur! 

Tel disi e t’el ripetti, ma me par 

Che te me det a trà 

Compagn de quell che passa in strada! Catt! 
Te me trattet de matt? 

No, sent, te see cattiva: 

Lassom parlà; sont minga el to padron? 
E insci se ghe n'è cent 

Che te fan l’asen, che te tend adree? 
Vari minga pussee 

Mi, de quell masigott 

D’on gioven del droghee? 

De quell scisciaa di strij d’on portinàr, 
E no parlèmen peù, de quell rabott, 
Garzon del macellàr!! 

Te tratti ben in cà mia, 

Te see ti la padrona, 

I ciav te gh’j°ee ti, 

Cosse te voeut de pù? 

Hoo de tramm in setton? 

Donca anca ti, la mia cara tosa, 
Usom di bèj manéèr, sia graziosa. 


— El sà, lu sur padron, che sti bè; robb 
Mi j'ha già ditt di milla volt e passa... 
Ma mi el sà ch’el rispetti 
(Ch°el tegna a casa i man!) 

El tratti instess d’on pà. 
In quanto al rest... (giò i sciamp) 
L’è mèj nanca parlà. — 
— Te gh’ee on moròs in fresch? — 
— G'hoo ditt de no; ma quand voriss avell 
Me taccariss a quell, 
De podè di’: quest chi l’è on galantomm 
Sont certa ch’el me sposa. — 
— Che benedetta tosa! 
Te vegnet semper foeura cont di stori! 
Te par? Hoo de sposatt, 
Che te see quella che me lava i piatt? 

In sto moment se sent el campanin 
Ch’el sona giò a distesa. 
Chi el po mai vess? Tappascia la Teresa 
A dervi l’uss. L’è on consiglier che riva. 
— L’è lei — el dis — Teresa Stracanappia, 
Tosa d’on decroteur in su la Riva? 
— Si sono lei, e inscì? — Ebben la sappia 
Che è mort on so parent che stà in America, 
Lasciando lei erede d’un milione. — 
— Soo ben che mi minchione!... — 
— Ecco le carte, il resto poi saprà 
Se in tribunal doman la vegnarà. — 


— Oh santa Vergina! ma quest l’è on sogn! 
L’è on sogn senz’alter, che mi foo chi in pee! 
De povera servascia 
Trovass tutti saccocc pien de danee! 
Succedom ona robba de sta fatta! 

Ma mi, se stoo chi on poo e ghe pensi su, 
Mi me va via el coo, diventi matta! 


Ma el so padron ch'el ved e ch’el se informa, 
Che el pelter el gh’è proppi, 

— Sent Teresoeu — el ghe dis cont el coll stort 
Cont el faccion rident, 

E i ceucc de porscell mort: 

— Già mi per ti t’el see... 

Mi chi in del coeur, sent, sent, 

Come diavol el batt! 

Gh'è voeuna de quj fiamm, 

Che no se smorza nanca a boffagh dent! 

Se te me voeut.... sont pront anca a sposatt! — 


La Teresina allora la rispond : 


— S'el g'ha piasè... s’el fa proppi de bon... — 
— Te me voeut ben anca ti? — 

— Euh! Perchè no? — L’è minga on boridon? 
— No. — Dammen ona proeuva! — 

— Anca la proeuva el voeur? 

El servi in d’on moment! — 

E intant che lu el sta attent, 

Slanfeta! la ghe voja in del coppin 

L'acqua di piatt che gh’era in del conchin. 

ON GIRETT. 


(1986 ) 


Bra sera un giovincello 


E 


Poesie. 


Vede in strada una sartina; 

Pedinarla inscì bel bello. 
Volle tosto in suo pensier, 

Tanto cara e modestina 

Era dessa, a dire il ver. 


giù d’una in altra via, 
Passa un vicolo, una stretta, 
Su pel corso e via via, 

La persegue con ardor, 
Finchè in via Simonetta 
Lee la infila un andador. 

ON GIRETT 


Il pivel le si fa presso 
— Senti cara, hai ’na gran gamba! 
Ho il respiro così oppresso 
Che non poss squasi parlar... 
È un’idea molto stramba 
Questo tuo tappasciar. — 


— Stramba o no, si cascia lei? — 
La ragazza gli risponde: 
— Di seguire i passi miei 
Chi gli insegna, dica un pò? — 
— Il mio cuore e n’ha ben donde 
Che di te s’innamorò. — 


— Caro lei ch’el vada via! 
Sarei matta a darci attrare! — 
— Te lo giuro, anima mia! 
— No, l'è inutile e poss dich, 
Che s’el cerca di sgonfiare 
El ne de dev mangià... di mich!! 


Lui spergiura e prega e insiste 
Che bugie mai non usa: 
Che seguendo le sue piste 
Senti il cor balzare in sen: 
Or se dessa amor ricusa, 
Andrà a casa a teù on velen. 

— Quand l’è insci, mio bel pivello, 
Vien su insiem fino al quart piano: 
Sarà in casa mio fratello, 

Tutto a lui puoi confidar: 
A lui chiedi la mia mano 
Per concludere l’affar. — 


Il gingin che a bruciapelo 
Non spettava esser pigliato, 
Si sentì una man di gelo 
Stringer forte il bamborin... 
E pensava sconcertato 
Come torsi da quej spin. 


Poi le disse — Angelo d’oro 
Così tardi e in s’giacchettina? 
Ma ti pare? E il mio decoro? 
E poi, senti, adess sont strach! 
Tornerò doman mattina 
Cont el gibus e col frach. — 


\ 


— Quante scuse, signor mio. — 
— No, diman son qui a bonòra. — 
— Che dimani! Adess per bio... 
O gli lascio andà on s’giaffon! — 
— Ih! che furia, pensegh sora 
Poi dirai che g’hoo reson. — 

— Che ragion! Ragione un corno 
Ti comprendo, anima persa! — 
— No, ripeto, diman torno. — 
— Ben ma intant che sei qui anmò, 
Prendi questo. — E a man roversa 
Sulla faccia a lui piombò. 


La gran broda e un dente in gola 
Poser fine a quel duetto. 
Lei sali le scale sola; 
Pesg che in pressa lui fuggi! 
Mai più in cerca d’un giretto 
Non si azzarda da quel di. 

LA FOINEÉRA 


( 1886) 


B, sur Adon Papetta, anmò on gingin 
Che g’ha trent’ann poch pu, 
Avend veduu la sura Bicciocchin 
In gesa a messa granda 
Tutt i fest a san Carlo 
Lì poch distant de lu, 
A stà con divozion 
Squas semper in genuggion, 
Cont quell’aria divota e con quell plech 
Che la doveva avech 
Santa Genziana vergina 
Quand l’hann martirizzada: 
L'ha comenciaa a guardagh 
E andagh adree per strada... 
Peù el s'è faa amis de cà... 
Per mezz del cadregatt, 
Peù infin, dai e redai 
El s'è spiegaa giò ciar, 
Che l’era innamoraa compagn d’on gatt. 

Del rest siccome l’era on fior d'’on omm 
Cont on fior d’on impiegh, 
Ma sora tutt econom, galantomm, 
Se lee l’era contenta 
Lu no’l cercava d’alter 
Che de fa gropp e maggia. 
Lu l'era el gropp... la maggia l’era lee 
Sposass infin di fatt... foeura di pee. 


La Bicciocchin che l’è de pasta frolla, 
Cont el coeur moresin comè el butér, 
Per paura ch’el scappa 
Pesg che in pressa le ciappa 
Al volo, senza fagh ripett parolla. 
Anca lee la sentiva 
El tich e tach per lu... 
Donca gh’è nanch bisogn de pensagh su... 
Se stabiliss tusscoss, già c’hinn adree 
E fissen de sposass per san Michee. 


Intant se vegnen a conoss polid, 

A furia de sta insemma 

A bagolà, e a rid, 

A fa i so cunt sui did, 

Tutt i volt ch’el ghe andava in cà a trovalla, 
Lu a fagh l’asen a lee, e_lee la cialla.. 


LA FOINÉRA 135 


Domà che a poch a poch la Bicciocchin 
La se n’accorg ch’el spòs 
L’era on poo tropp gelòs, 
Curiòs, furiòs, golòs 
Ruffald e disgustòs, 
Lunatich, malmostés, 
Infin on teù-coeur, on ver secca-perdee, 
Che dininguarda a vess soa miee. 
Desorapù el g’aveva 
La vista bassa al pont 
Che per guardà quaicoss, 
L’era obbligaa de sbalz, de andagh adoss. 
Cont el vantacc d’on nàs, 
On nàs straordinari, 
On certo canapiott faa a peveron 
Longh e gross come i loeuv de formenton. 


Gh'è capitaa ona volta in del pittor, 
Che per guardà el ritratt 
De lee che l’era fresch, 
Ghe s'era taccaa el nàs 
A la vernis come s°’el fuss staa vesch, 
E ghe restaa la ponta 
Color di mè sciavatt 
E spegasciaa de pianta anca el ritratt. 


136 LA FOINÉRA 


La sura Bicciocchin on poo e duu poo 
L’ha saraa on ceucc, ma peù 
Pensand che sto bell cap 
Che la doveva teù, 
Per tucc sti bèj motiv 
Infin de l’ascia l’era on lavativ, 
La pensa la manéra 
De mandall in poch di 
A fass strabenedì: 
Però coi bèi, coi bonn, a bagn maria... 
Dagh el rùgh sì, ma senza fass teù via. 


On di cont el pretest che gh’era on ratt, 
On ratt tant gross che gh’? mai staa el compagn, 
Vegnuu su di cantinn 
Passand de la linghéra, 
L’aveva preparaa 
In del canton de l’armoar, su on scagn, 
Montaa la foinéra. ì 


Riva el sposin d’amor 
Tutt viscor e ceròs: 
EI deuggia de per tutt 
De tant che l’è curiòs 
Gelòs e sospettbs: 

El ved quaicoss sconduu 

De fianch a l’armoar... 

El tocca, el capiss nò... 

E lu el se sbassa giò, 

Ma cont el nas el batt 

Proppi dove gh°è el boccon pront per el ratt... 
Salta la molla, lu l’è minga svelt 

A tirà indree la pipa... 

E zamf! gh'è restaa dent tal e qual l’era, 

Trii quart de peveron in la foinera. 


— Ah Signor, oh Madonna! Cosse è staa? 
Oh pover sur Papetta 
Come l’è mai consciaa! 
Ch’'el speccia!... el vegna chi... 
Che gh’el cusissi mi!... — z 


Eh si! el pover sposin 
Cont la canappia in man, 
Trovandes ruvinaa in del frontespizzi, 
El bisca, el vòsa, el danna, 
El scappa a precipizzi, 
Lassand giò la rianna 
Del broeud ch’el perd, sui scal e adree a la strada!... 

Intant che la sposina liberada 

La voeur pissass adoss 

Del gran rid, a vedell 

A scappà cont el nàs 

Taccaa domà per on boccon de pell. 





Rataplan Retaplan! 

AL COLLEGIO LONGONE 


(1895) 


5, allegro, o Collegio, prepara 


Durlindana, keppi, sac-a-pane, 
Tira fuori quai cossa che spara... 
Il ministro vuol farti guerrier. 


Che ginnasio, o liceo del Lella, 
Che lezioni di tecnica o dritto, 
L’ha pensata il ministro tant bella 
Che squas squasi non pare sia ver. 


Tutti i giovani (ha detto) soldati 
Fin in scuola, sien tutti, oh puttasca! 
Se sarem dal nemico attaccati 
Per i prim marceranno i bambin. 

Oggidi han la patria in quel sito, 
Pensan solo agli amor, agli spassi, 
Sbarbatelli, v’arrangio polito, 

Sù la rusca, e a dormir sul balin! 


Quando in scuola coll’uno e col doî 
Un furiere dirige i marmocchi, 
Belli umor non s'incontrano poi 
E s’insegna a dir sempre di sf. 


Perchè guaj se di volt un bambino 
Con la testa sua propria pensasse, 
L’è sicur che il furier col scovino 
Lo farebbe sta in riga e bott-li. 


Cresceran la più parte tapponi, 
Ma dell’ordin amici feroci: 
Pan e acqua, quartier e crottoni 
E se occorre, vott balb nel schienon. 


Disciplina esemplar così bella 
Il Collegio farà trionfare, 
Ecco già don Corbeo Pompella 
Coll’asperges, ch’el dîs: Battaglion! 

Suvvia dunque, s’affretti il momento 
Che il Longon si trasformi in caserma, 
Tutt Milano per gioja e contento 
Andrà all’Aquila a berne un bicchier. 


Viva viva il ministro Coppino, 
Ch'è d'accordo con quel della guerra! 
Vun l’è a stanga, l’alte'è a balanzino, 
Sono entrambi d’Italia piacer. 





SABA SA RARABRARAGGGA AAA 6 AL 


ROBA CHE SE VEND 


—A-9— 


5, vend i zucch marinn a on tant la fetta: 
Se vend d’estaa i inguri a on sold al toch, 
I ver Avana i dann in la cassetta, 
Se compren a on tant l’un i articcioch. 





El pan el va via a lir, segond la metta, 
Al fass la legna, a tonellad el coch: 
Gh'è el chilo per i pomm e la galetta, 
El sacch per la farina de fa i gnoch. 


La lana, el firisell, el reff, all’ascia: 
A la donzenna i oeuv, come i tortè;, 
La ghenga in Borgh, contratten a navascia. 


Va via a ora i omen de fadiga, 
Se vend a mazz i sparg e i zolfanèj, 
E i giornalista inveci... a on tant la riga. 

On sogn del Sindegh neuv. 


(1885 ) 


Po tanto content, tanto allegher, 
Ch’el s’era finna indormentaa rident, 
Come ghe fuss on sgarzorin lì arent, 
Che ghe fass i galitt, el sindech Negher. 


E°l s'è insognaa de vedess lì denanz 
La barba bianca del padr’Agostin, 
Che tutt rident an lu, sto assassin, 
El dîs — Voi bravo, semm già a on bell innanz. 


— La Lista unica la va pu in fumm: (1) 
Quij de la Provincial l’approvarann: 
Ti ten dur ben, e peù in d’on para d’ann, 
Te me raddoppiaree el dazzi consumm. 


ON SOGN DEL SINDEGH 

— Inscìi me piàs! pensa a guarì 1 mee piagh; 
Quij che paga e sguagniss, lassi sguagni, 
Che peù in compens te faroo Cont an ti, 
Come han faa Cont Baretta e Belinzagh. 


NOTA. 


(1) Sovra proposta della Giunta, il Consiglio comunale aveva approvato che nelle 
elezioni amministrative, tanto la città interna quanto i sobborghi, votassero con 
una sola lista, e non separatamente, come si era fatto fino allora. Ciò, fu detto per 
togliere il colore democratico che avevano le elezioni dei subborghi. 

L'uomo tagliato a tocchi. 


AVVERTENZA. 
Nell’ agosto del 18758 un cane che teneva fra i denti un brano di cadavere di 
donna, fermatosi ad una porta della città, condusse alla scoperta di un delitto, 
avvenuto poco lungi da Milano. 


Quell’orribile fatto, dopo aver riempito le cronache dei giornali, fu da Francesco 
Giarelli (Psiche) tolto ad argomento di un romanzo, che portava per titolo: 


La donna tagliata a pezzi di Crescenzago. 
La favola era basata sulle dicerie corse sulle prime, che furono smentite più 
tardi, quando cioè fu scoperto l’uccisore e si seppe chi era la vittima. 


La serietà del romanzo di Giarelli, generò il componimento comico che segue! 
Dalla Donna tagliata a pezzi, all'Uomo tagliato a tocchi la strada non era molta. 


CANTO PRIMO. 


i, lettor mio, un’avventura atroce 

Narrar ti voglio in queste carte, e insieme 
Pianger dovrai, se il core Iddio t'ha posto 
In mezzo al petto, e insieme inorridire. 


M°ascolta danque, e lungo e attento e aperto 
L’orecchio presta al mio dir. 
— Comincio. — 


In quello spazzo esteso, a la Colonna 


Poesie. 10 

Intorno, lì dove il Verzier si appella, 
Vedi, lettor, la tozza porticina 

Di antica casa mal costrutta e lercia, 
Sulla cui groppa cento e cento anni 
Segnàr di nero il lor fatal passaggio? 
Da quella porta al cortiletto, un antro 
Conduce, e dal cortil a’ varj piani 
Angusta scala dai gradini usati, 

Pe’ grossi chiovi de’ calzar de li ospiti. 


Al primo piano, presso a’ quel fetente 
Loco, che il nominar saria licenza, 
S'apre la cella virginale e casta, 

Di vaga ortolanina, che risponde 

AI dolce nome d’Isabella. Bruno 

Il crin, due occhi che ti sembran vivi: 
Le gote rosee a natural belletto: 

Baldo l’inceder, pronto il guardo e il gesto. 
Non sta gran lune senza che la mano 
Appoggi, pel rovescio, sulla guancia 
Di vagheggini arditi, a cui la bella 

Fa palpitare il core e l’alma infiamma. 


È sola: i genitor perduti, affida 
Ai preti del vicin San Bernardino, 
A’ quai larga limosina abbandona 

Onde pietose messe (a trarli fuora 
De le rie fiamme che l’amor divino 
Accende in purgatorio) sian dette. 


— All’altro piano della casa alberga 
Vispa donnina che ai mercati adduce 
E polli ed oche, e piccioncini e dindi, 
Ampio commercio a’ genitor dovuto, 
Con la bottega appena giù del ponte. 
Fiorina nomasi la pollajuola 
Che bionde treccie annoda in sulla nuca; 
E bianca carnagione, sparsa (allor 
Ch'è primavera) di macchiuzze gialle 
Onde risalta il candido pellame. 


Di animo gentil quale colomba, 
Ebbe marito un tal che la lasciava 
A pianger sola, per correr sull’orme 
D’un buon Barbera o d’un Barolo antico. 
Un giorno, ch’era notte, e al conjugale 
Tetto, fradicio, l’inuman riedea 
Trovò la moglie sulla lobbia, stanca 
Di tante orgie, di strapazzi, e fiera. 
Un motto solo, indegno e scellerato 
Bastò alla donna per colmare il vaso... 
E traboccò! Ma insiem dalla linghiera 
Il corpo traboccò di quel fellone 

Che in corte cadde, come sacco pieno 
Di ossa immonde, e vino inacidito!! 


Caduta casual fu giudicato 
Quel volo, inflitto dalla moglie se 
Al sciagurato, sì che prigionia 
Schivando, da’ vicini fu compianta 
La presta vedovanza di Fiorina, 
Bella ancor più nel luttuoso ammanto. 


— Or ci convien salire all’altro piano 
Entrar nella magion d’un’altra dea: 
Letizia al fonte battezzal fu detta, 
Letizia infonde a chi la mira in volto: 
Genial sorriso scopre una trentina 
Di denti bianchi come neve, in mezzo 
A sponde di corallo! Il crin castagno, 
Il portamento altero. 

— Vende il pesce 

De’ laghi nostri, de’ fossati e fiumi, 

San Stefano la vede in sul piazzale 

Dinanzi al banco... qual regina in trono. 

Sensibile di cuor, ogni qualvolta 

Vede disparso d’un coniglio il sangue, 

Trema, vacilla, e si fa smorta in viso. 

Accadde un dì che un pesce ancora vivo, 

Dal cesto, l’occhio semispento volse 

A lei che il contemplava! Svenne, e l’ora 
Scese del pranzo, senza i quinti bianchi 
Usati a stimolo dell’appetito. — 

— Lettore! Or le conosci le tre belle 
Che sotto il comun tetto hanno lor stanza. 
Ciascuna attende lieta agli affar suoi, 
Unite da amistà, non troppo salda, 

Ma pur buone vicine, e pronte, all’ora 
Del bisogno, a porgersi la mano, 

Borsa e consigli, e se la luna batte 

Non mancan d’offerirsi dei ceffoni, 

O servon l’ugne a cementar l’affetto. 


CANTO II. 


Erano i due sì, ma i tre compiuti 
Anni non eran, che l’asil comune 
Le ricettava amiche, allor che venne 
Un giovin salumiere a prestar l’opra 
Sua, illuminata e saggia e pronta, 
Nel negozio cui la parte di retro 
Sboccava in quello spazio che cortil 
Si noma, e che alla casa, dal lettor 
Compresa, andava annesso: 

Giovin forte 
Di nervi, di torace esteso, riccio 
Il crin nero, quanto l’abitator 
Di zona d’Africa equatorial, 
Mostrava braccia nude e polsi ferrei, 
Lucenti all’abbondanza del grassume 
Che cola dal complesso degli intingoli 
Cui dava manco; e forti si che un bove, 
Non che un ignobile majal, d’un colpo 
Del serrato pugno abbatter potea. 


— Il primo giorno, l’Ercole tarchiato, 


Uscendo in corte, il guardo alzava a’ piani 

Superiori. L’Isabella bruna 

Scontrò quel guardo, e un risolin facondo 

Su quattro labbra serpeggiò. 
Quel giorno 

La giovane ortolana andò sognando... 

Sebben le luci aperte avesse al sole, 

Novella Laura che il gran canonico 

La prima volta vede per la strada. 


— Il dì seguente l’Ercole risorte, 


E fatto più ardito, il guardo in suso 
Spinge al piano che segue il primo, e un volto 
Celestial ravvisa e osserva. Ell’è 

Fiorina bella, al salumiere intenta, 
he ricompensa il guardo d’uno sguardo 
Infiammato... e fatal che al cor discende. 


Quel di alla pollajuola le galline, 
I polli, i dindi, i piccioncini parvero, 
D’un sol color... color del salumiere. 
La notte non sognò che burro e lardo, 
Il fumo de’ prosciutti, e galantine 
Dal congelato brodo tremolante. 

— E venne il terzo giorno. 

- Al consueto 

Usciva il giovin fortunato in corte: 
E l’occhio in su cacciando in cerca d’una 
De le due belle viste fino allora, 
La terza discopriva al terzo piano! 


Letizia che recavasi al suo banco, 
Vide l’Adon che sa di lardo, e il guata! 
Una folgore in seno a trapassarle 
Il cor, pegli occhi trovò strada e tosto. 


— Quel di Letizia, pescheria minuta, 
E tinche, agoni, anguille e trote e persici, 
Tutto ripose indietro in la sua mente, 

Sicchè vi avesse posto in prima riga 
L’oggetto che piagolla in mezzo al core! 


Oh fortunato pizzicagnol! Tu 

Senza il fastigio di pompose vesti, 
Senza il facondo dir dei ganimedi, 

O lo splendore di virtù robuste, 
T'impossessasti di tre giovin cuori 
Nel breve volger di tre soli appena! 
Oh quanti sono che al sentir l’olezzo 
Del rancio e delle’ grascie che t’attornia, 
Fuggon... senza pensar che la Fortuna, 
Cieca mai sempre, è prodiga con te 
Di quei favori... ch’essi van cercando 
In ogni dove, senza tregua e senza 
Quella speranza che ravviva il core. 


CANTO II. 


La sera s’avvicina e il maggior astro 
S'affonda nel baglior dell’orizzonte... 
Il solito viatore affretta il passo 
Desioso d’arrivar al patrio tetto 
Che sorge poco lungi. 

In una cella 
D’ampia verzura circoscritta, e resa 
Sola fra tante, per spessor di fronde, 
Pipisce lieta una giovine coppia 
Di piccioni, sotto sembianza umana. 


Ercole ed Isabella assisi al desco 


Il 


Già spoglio di vivande deliziose, 
All’osteria de la Samaritana, 
Passano un lunedì ore divine. 
— T'amo — ella ripete al pro’ garzone — 
E disperato è l’amor mio, il credi? 
— Il credo — lui ripete — e il credo appieno 
Perchè lo stesso fuoco in me si accese. 
— È sarai mio? — Per sempre — Lo prometti ? 
— Il giuro. Si! — 

Venne lo scotto, e l’oste 
Dalla gentil manina d’Isabella 
L'importo ritirò del pranzo onesto, 
E la felice coppia, lenta lenta, 
Verso il Verzier volse la meta e il passo. 


giorno che da Marte il nome trae 

S'en viene pronto dopo il lunedì: 

E tu, lettor gentil, fa grazia, osserva: 

Fra nuove fronde, in nuovo albergo, assisi 

À nuova mensa, alla medesma ora, 
Ercole, ad una ben leggiadra figlia 
D’Eva al fianco, parlar d’amore. 


E dessa 
Fiorina, che co’ begli occhi in pianto, 
Pianto di dolor non già, ma di ebbrezza, 
Al ganzo, con voce sommessa e lena 
Affannata, va dicendo: — Io t'amo! 
Dal di che scòrsi la tua bella faccia 
Guardare in su, dal mio cortil, la loggia, 
Pace non ebbi se non sono a te 
Daccanto! Amor ti chiedo! 
— Amore avrai 
Chè tu la stella sei del mio destino 
In terra. | 
— M'ami? 
— Oh, se t'amo! Il giuro. 
E un bacio suggellò quel giuro... 
L’angel 
Custoditor di quell’alma bugiarda 
Pel gran rossor coll’ali ricoperse 
Ambo le orecchie e desolato pianse! 
E pianse sì, che il ciel di nubi orrende 
Si andò coprendo... e guizzò il lampo!!! 
Un'ora 
Dopo, un ombrello difensor ben lieve 

D’un turbine di pioggia, ambo gli amanti, 
Al tetto loro accompagnò, grondando 
Acqua da tutte parti. 

Il cielo invano 
Spegner tentò l’incendio di quell’alme. 


CANTO 1V. 


E venne un altro di ch'è dedicato 
A la voluttuosa dea d’amore. 
Vicino al ponte che da Gorla ha nome, 
Una fanciulla s’agita impaziente, 
Qual chi attende alcun che non arriva. 
Col tranvai giunta, ella al tranvai chiedea 
Persona tal, che le agitava il corel 
Ansiosa, acuta, riguardava lungo 
L’interminabile viale, donde 
Spuntar un carrozzon vide con gioja... 
Ancora un po’!... 

Le ali alle giumenta 

Vorria appicciccate onde il baleno 
Sfidato al corso, arrivino più presto. 


E finalmente arrivano: al varco 
Attende quelli che discendon... Ecco 
L’amata speme, il desiato oggetto! 

Ercole scende... e ne le sue braccia 
Scende! 
Ma chi è dessa? l’Isabella? 
Fiorina, forse ? No... L’impaziente 
È la Letizia che d’amor fu presa 
Al par de le compagne, pel robusto 
Garzon del salumier. 
Ratti s’avviano 
Alle poetiche penombre cognite 
Del giardinetto d’un amico oste, 
Ove un pasto frugal diggià imbandito 
Li attendeva. 
Fra un boccone e l’altro 
Il labbro susurrava accenti, quali 
Dal foro del Vesuvio in eruzione 
Soglion lanciarsi! e il ritornello: 
i — Mami ?— 
Sì, tamo! — ripetuto a cento e cento 
Volte — senza stancar chi il profferiva, 
Formava il condimento a le pietanze 
E salsa dolce all’insalata e al rosto. 


Fra i cari favellar l’ore fuggiro 


E notte buja scese impreveduta ! 
La gente ch'è ospitata nel giardino 
Dell’oste amico, dileguò. 

Silenzio 

Invade tutt'intorno, e i lumi ad uno 
Ad uno van spegnendosi, invitando 
Ciascuno a far ritorno a la cittade. 
Letizia e il damo, all’estasi strappati, 
Guardaronsi d’attorno! Fuor del nido 
Misterioso bisbigliar di voci 
Intesero! L’orecchio spalancato 
Trovò silenzio ancor, e sol lontano 
Il cane guardian del cascinale 
Al cielo oscuro innalza i rei latrati! 
La bella al damo guardò in volto e il vide 
Coperto di pallor! Chi il crederebbe? 
Nell’alma ingannatrice del garzone 
Pel triplice spergiuro, un fier rimorso, 
La tetra scena risvegliò, 

Sta bene! ! 
— Partiam — disse a Letizia — ve’ la luna 
È rossa!... i pipistrelli a noi dintorno 
Fanno la ridda trista e ognor schifosa!. 
Quel cane d’ulular mai non si resta! 
Non so perchè, ma il cor si stringe in petto. 
Andiam. — E di due passi precedendo 
La fanciulla che peritosa il segue, 
All’uscita s’affaccia, quando il suono 


Di voce femminil, grida: se 
— T”arresta!!| 

CANTO V. 


« T'arresta, sì » — ripete la fatale, 

Terribil voce di chi, colla mano . 

Ferma, brandiva un ferro micidial 

Lucente al fosco lume de la luna! 

« T’arresta... o il cor, con questa punta aguzza, 
In men che il credi, io ti ricerco e squarcio! — 
E si dicendo roteava il ferro 

Minaccioso sotto gli occhi erranti 

D’Ercole, che restò qual uom di sasso. 


Ma un lampo fu, chè reagendo afferra 
La mano minacciosa in aria! — E grida — 
Temerti? Ah mai! Cedi quest’arme infame, 
Assalitrice vile e traditora. — 


E già si dibatteva colla donna 
Che ne la lotta il ferro non cedeva, 
Quando sentissi stringere alla gola 
Un'altra man gentil dall’unghie acute; 
Si volta, guata nel bujo ; non è 
Letizia, che giacente al suolo sembra 
Svenuta per spavento; ma una terza 

Donna ai suoi danni accorsa, e la ragione 
Del più forte accampa contro di lui! 


Disdoro del suo nome, Ercole cede 
Dinanzi a due ferri sguainati. 
— E un terzo ve n’ha pur — gridan le due 
Infuriate donne — e l’ha colei, 
Che terza cadde nell’agguato tuo, 
Spergiuro, mentitor!... — 
Chi legge, al certo 
S'avvede che Isabella e la Fiorina 
Del vago salumier le tristi imprese 
Hanno scoperto. Risolute e fiere, 
Vendetta, sì, feroce e orrenda e piena, 
Di tanto inganno rilevar giuraro. 


Letizia ascolta, freme... e il ferro alfine 
Offerto dalle amiche ed alleate, 
Con gioia stringe, poi bacia e ribacia! 
Al campanil de Ja lontana chiesa, 
Ora suprema di vendetta suona! 
mezzanotte, e il gufo stride al vento! 


O voi, poeti, che le tante fiate 
Dipinte avete le tre Dee belle 
Far pompa di beltà dinanzi al giovine 

Pastor, per propiziarsi il contestato 
Pomo, quest’altre belle ora pingete, 
Dinanzi al tristo cui non batte polso. 

Da lui non cercano un parzial giudizio, 
Ma condannago l’hanno anche in appello, 
La pena sol discutono tra loro! 


Ercole, taciturno e sopraffatto, 
Volge lo sguardo truce intorno intorno, 
Qual fiera che fu presa a la tagliola! 
Non un sospir, paura gli consente, 
A discolpar i detti menzogneri 
Ed a sgravar de falsi giuri il pondo! 


Fiorina e la Letizia e l’Isabella, 

Tradite in ciò che donna ha di più caro, 
Non vedon più niente, e furiose 
In tre demoni in ver, son tramutate. 
Ira dall’occhio e bava dalla bocca 
Sprizzan! Di fiamma il volto acceso, sparse 
Le chiome; i denti stretti... sull’infame 
Stam per gettarsi, al par d’indiane tigri, 
Sulla medesma preda. 

— Ahi trista notte, 
Perchè sì buia ancor non sei, che Iddio 
Stesso non veda la nefanda scena! 

— Un'ora dopo dal fatal giardino 
Tre donne insieme usciron leste leste, 
Ed attraverso i campi in cerca d’ombre, 
Ove più fitte son, si dileguaro. — 


— Nel giardinetto, adunque, Ercole solo 
Rimase ? 
No, di lui più nuova s’ebbe 
Per succeder di lune, ed anni e lustri!!! 


— Ma bada ben... Quelle tre donne ognuna 
Un fardello recava! 
Oh ciel! sospetto 
Orrendo! Il cor non regge, e da la mano 
Cade la penna!.... 


Un can di li a tre giorni, 
Ad una porta di Milan s’affaccia. 
Ei chiede conto di Giarelli-Psiche, 
A un doganier gentil che il mette in via. 
Ma quel can da pagliaio porta in bocca. 
Qualcosa di carnoso!! 


Poesie. Il 

Giunto innanzi 
Al letterato cui rivolse i passi, 
— Oh! sublime cantor — grida — di Donne 
Tagliate a pezzi, guarda, te ne prego, 
Quest’avanzo mortal che t'ho recato, 
Sarebbe mai d’un Uom tagliato a tocchi? 


e 





UN GROSSO AFFAR 


(18890). 


I NA e scura era la notte 


Piovisnava a la più bella, 

Chi s’avea le scarpe rotte. 

Si sentiva inumidir: 
Quando videsi un’ombrella 
Da una porta scaturir. 


Eran tre che di gran passo, 
Nella palta impetegati, 
Se n’andavan col .coo basso, 
Quasi in ton di cospirar; 
| Eran anche intabarrati 
. E marciavano a piè par! 

UN GROSSO AFFAR 


Su d’un vicol, giù d’un corso, 
Dentro in questo e in quel quartiere, 
Finchè giunti in via dell'Orso, 
Dirimpetto ad un Hòtel, 
Trovan chiusa del cartiere 
La bottega! Oh giusto ciel! 


Che si fa? In sì gran periglio 
Chi ne salva? In sull’istante 
Si discute, ed il consiglio 
Per tre voti chiaro appar: 
Del cartier le chiuse ante 
Che si aprano, implorar! 


Batti tu che batto anch'io, 
Pesta, adopra il piè, la mano: 
Il cartier, oh sì per bio! 
Dovrà sorgere al rumor: 
Egli sta su al terzo piano 
Quasi in fondo al corridor. 


E difatti in capo a un'ora 
Un balcon s’apre a bell’agio: 
— Ve n’andate in gran malora — 
Grida un tal che rauco appar:. 
Poi l’imposta adagio adagio, 
Vuol daccapo rinserrar. 

— No cartier — fu la risposta 
Che i tre spingono su in alto! 
— Deh! riapriteci l’imposta 
Del negozio per pietà: 
Un acquisto, un grosso appalto 
Qui da voi far si dovrà! 


— Deh scendete! non v’incresca 
Rivestirvi e far le scale! 
L’umidaccio e l’aria fresca 
Non dispiacciavi sfidar, 
Ben contento è ognor quel tale 
Che conchiude un grosso affar. — 


Il cartier col lume acceso, 
Del guadagno per l’amore, 
In un attimo è disceso, 
Apre e dice — Eccomi qua! 
Che chiedete? — E i tre — Signore! 
Un sesin di pasta l’ha? 


ex AL 





CENE SRRZAETEZHGSSS 


ONA BELLA PROSPETTIVA © 


(1885) 


ovERNO senza lèg ne fed che tegna; 
Blichter de deputaa che fan carriera; 
Finanza che la strozza e peù l’impegna; 
Banchèr ingrassaa mèi, che in capponera; 


On papa ch’el ne inziga e che le regna; 
Consortarij sciattonn de prima sfera; 
Radicaj col bon sens de pura insegna; 
Giustizia che g’ha rott fin la stadera! 


Di polizaj sfacciaa che fann man bassa; 
Condann de mort per tegnì in pee l’armada; 
La stampa che se vend al primm che passa! 


Paisan, cavaj de brum che ved mai biada; 
Caratter e moral bèj e in su l’assa...... 
E peù disii che l’è mal inviada? 
No, no, disii on asnada! 


Adess peù ch’el governo l’ha pensaa 
. De dà via el Sesîn inscì a bon mercaa. 


(1) Nell’ aprile 1885 durante il ministero Depretis, si trattò di pubblicare in Mi- 
lano un giornale ministeriale, dal titolo JI! Sesino, da vendersi a due eentesimi 





PERCHE? 


Luglio 1878. 


Co frastuono qual chiasso là in fondo 
Dalla parte dov’è la stazione ? 
Perchè in truscia la folla si pone 
Per le vie, ai balconi a guardar? 


Perchè vedo i magnati in marsina 
Colle croci, i bindelli, i collari? 
Perchè son quasi tutti per ari 
Che non tengon più acqua nè vin? 


Perchè sventolan tante bandiere 
Tanti fior perchè piovon dall’alto ? 
Perchè i posti si piglian d’assalto 
Con buttoni e pesciate, perchè? 

Perchè spara il cannone in castello 
E il prefetto si mostra più biondo? 
Mentre il sindaco, in volto giocondo, 
Ha comprato un novello braghier ? 


Ah nol sai? Oggi il re con sua moglie, 
La sua casa, i vicin della porta, 
Co’ lor bei corazzieri di scorta 
Son qua scesi per farsi ammirar. 

Vea 





ON REGALL DE SPOS 


(1879) 


Da bella tosetta de vint ann, 

n car fognin tutt giùs, 

Pienna de vitta, pienna de legria, | 
Che quand l’andava attorna 

Vestida tutt de scich, 

Cont on fà de strigossa, 

Però soda, e polida 

Tegnend la soa dritta, 

L’era la calamitta 

Di oeucc de tutt la gent: 

L’era li ‘in brùs de teù marì, on gingin 
Coi barbisitt, tutt scich 

An lu, compagn de lee: 

E s'erem già al moment 

Che, faa i pubblicazion, 

No gh’era che ligàj col sacrament. 

La tosa l’era solla cont la mamma: 
La.fava la sartina, 
Ma la g’aveva lee 
La soa brava scoeula in cà da on ann, 
Con sett o vott tosann, 
Di bon post de servi; 
De moeud che tutt i di 
Fioccava el lavorà: 
E anca a pessegà, 
A stenti la podeva servij tucc 
E gh’en vanzava semper on bell mucc. 


On so fradell che stava a Rescaldina, 
Quand l’ha savuu che lee la fava spòs, 
El ven a Milan alla svelta, 
Per fa la conoscenza 
Cont el promesso sposo: 
Congratulass, portagh on bell regall 
Vess lu de testimoni... 
E fa qui serimoni, 
Che l’è costumm de fa 
Quand gh’è on quai matrimoni in d’ona ca. 


ON REGALL DE SPOS 171 


El riva, donca, on po-disnà, già sira: 
E la Felissa (el nomm de la sorella) 
L’era anmò in gir per vari commission, 
Quand tutt a on tratt se sent 
La soa vòs sui scal... 
Che sbraggia: Mamma! Mamma! — 
Svelto el fradell el còr 
A l’uss... el derva e lee 
Tutta infogada ‘in faccia, la ven dent, 
— Baloss — la dis — sfacciaa! 
Infamm! Birbon! Insolent! — 
— Cos'è success? — ghe ciamen 
Mamma, fradell, e i vott o dés tosann... 
E lee — On brutto macacco 
Che m'è staa adree per strada, 
Disend tanti brutt robb... 
El m’ha fin compagnada 
Dent de la porta e l’è chi in sul repian! — 
— Ah sì? — dis el fradell 
— A mi... a mi, oh adess 
El rangi come val — 
El ciappa l’uss... e giò di scal a salt, 
Le troeuva proppi li tra el ciar el scurl 
Vedell, fermall, broncall per el coppin, 
Saragh adoss cont ona mastegada... 
Schisciall incontra al mur, 
L’è staa l’affari d’on minutt, sicur | 

E quand ghe n’ha daa tant che sia assee 
El ghe dis — Adess mo el farà el piasè 
De vegnìi su in cà mia a ciamagh scusa; 
Insci l’impararà 

A vedè i donn in strada e lassai stà. — 


Naturalment dessora in sul repian 


Corren foeura i vesin coi ciàr in man; 
La mamma e la Felissa, 

I vott o dès tosann 

A vedè e a senti, 

A vosà e fa spuell!! 


Ma quand ven su el fradell, 


Cont el Tizzi in di onc, 

On sgàr de tucc l’ha rimbombaa in sui scal! 

— Ah Signor! Ah Madonna! Oh san Giusepp! 
Cosse t’ee mai faa Pepp! 

Oh per l'amor! Oh santo ciel che azion! — 
La Felissa ghe ciappa i convulsion!!! 

El fatt l’è che con tutta la soa furia, 
El pover Pepp, inscambi de ciappà 
Quell masigott ch'è vegnuu adree a la tosa, 
(Che svelt compagn d’on gatt l’era fibbiaa) 
Senza conoss chi el fuss, l’ha pettenaa 
°L spòs che vegneva per trovà la spòsal 


+depr 





CEREA BEE 


ONA MASCHERÀ 


VESTIDA DE SPEZIEE MILANÉS 


che va a on veglion de beneficenza a Turin. 


fr ced 


(1885). 
AL Comitato DEL VEGLION. 


E già che g’avii in cura la Bolletta, 
Sont corsa apposta finna de Milan, 

Per portav sta rissetta 

Che mi me par, le guarirà in d’on batter, 
Sicur, sicur, come duu e duu fan quatter. 


RISSETTA. 
Ciappee la vostra bonna volontaa, 
Fella buji cont el bon coeur de tucc: 
Mettégh on poo d’inguent de Carnovaa 
E quell bon gust che chi s’en ved on mucc: 
Lassee dà giò... Peù fee tanti porzion 
Per chi speccia on sollev de sto veglion. 


fA SPEZIARIA MILANESA. 





A ON AMIS 


N 


ch’ el m'aveva pregaa de scrivegh o7. saZud in 
meneghin, per l’inaugurazion della lapida a Achille 
Mauri. 


(1884) 


“D 


AR el mè car sur Angiol stimatissim, 
Mi sont chi pront a fagh tutt quell ch’el voeur, 
Ma hinn do volt (destin malarbettissim!) 
Che poss minga servill proppi de coeur. 


Prima, quell bell sonett (che soo nan mi, 
Se faa col cuu o coi pee) de rangià sù... 
Come se on medich el podess guari, 

On pover Crist che fiada nanca pù. 


Adess l’è on compliment al patriott, 
Al letterato Mauri, ch’ è mort, 
Vun di avanz anmò del quarantott, 
Che ha combattuu i todesch in drizz e stort. 

L’è ben che dopo del cinquantanoeuv, 
Per mi l’è staa de quij mennatorron, 
Che han pensaa ben de comodà i so oeuv, 
Lassand ch’el rest l’andass a tomborlon! 


Anzi, semper settaa in cadrega, armada, 
Amiîs di prét e di perseverant, 
Quand l’ha veduu l’Italia bell’ e fada 
L’ha savuu fa a godella ben d’incant. 


Per quest a digh, sur Angiol, el coeur s’cett, 
Savariss minga cosse inventà sù 
Per scrivegh sto salut in dialett.... 
Oh ben, fa nîent! Che le saluda lù. 

A SAN MICHEE 


(1870 ) 
OREZION, 


nda 
Bor de can d’on sant, che in paradis 
Te see spesaa, e te godet per nient 
On fior de appartament, 
Giardin, stalla, rimessa, 
Cappella per di messa, 
Intant che nun chi in terra 
Semm in perpetua guerra 
Cont i padron de cà, 
Che g’han la pretension de fass pagà 
Do volt all’ann el fitt... 
Con poch idea che abbia de vegni 
Quell temp tant sospiraa, 
De fann la ricevuda 
Senza aveghi mai daa! 


Poesie. 12 

— Di on poo, te see staa ti a mett su sta usanza? 
A sueffagh sti vizzi? Andemm rispond! 
Ma te see no che sel fuss proppi vera, 
Te meritarisset de andà in galera? 

E sariss roba de ciappà ona scova, 

E daten tant e tant, 

De fatt perd quell poch credit come sant! 
E peù obbligatt (almen i 
Per tutt l’eternitaa) 

A vegni giò con nun, 

In sto mond mal consciaa, 

A provà che gust l’è a fa l’inquilin 
Quand s'è senza danee... 

El mè car bell mobil d’on san Michee! 


mera 





La razza italiana in Francia 


(1880 ) 


UARDFE guardee che bèj combinazion 
Succed di volt al mond, basta sta attent: 
In Francia, avii mai faa l’osservazion 
Quanti italian, che hin riussii on portent? 


El capp de tucc l’è staa Napoleon 
(Quel grand però) on genni, on accident, 
Che del nagott, l’è diventaa el padron, 
A furia de fa guerra e coppà gent. 


Adess gh’è el sur Gambetta e l’è tant scroch 
Che settaa in mezz a tucc qui car monsù, 
Je menna a bev, come se fussen och. 


Peù ven el Zola scrittor che l’è on caffù, 
Peù el... can de Vittor Hugo, mort ch'è poch, 
Che l’era razza italiana an Iù. (1) 


( 1) 1 giornali avevano fatto un gran scalpore intorno a questo cane. 





L'E SPAZZADA.. 


(1885) 


È spazzada la Peppina cervellera 
E l’ha tolt cà e bottega giò del pont; 
L’è spazzada del sit in dove l’era, 
Anca la Togna, che fa i bèj prepont. 


Ha faa spazzetta in Spagna anca el colera, 
E l’è andaa a stà a Palermo, ma al confront, 
Se po ben di che l’ha cambiaa manera, 
E che squas squas el va a morì consont. 


El Bismarck l’ha tolt cà in di Carolinn: 
Han faa spazzetta i Turch de Romelia, 
E l’uga, an lee, l’è andada a stà in di tinn. 


Domà quella brutta veggiassa stria 
Che la g’ha in nomm Bolletta, han pari a dinn, 
L’ha mai poduu risolves de andà via. 

- I TRII PARTII IN ITALIA 


(217994) 


E discuteva on di sui poch speranz 
Che s’abbia de feni de tribulà, 
Per via che ogni tratt se fann innanz 
Di partii noeuv, politich, a seccà. 


Monarchich e covin ghe n’è d’avanz: 
Peù ven i repubblican tant per cambià: 
Peù i socialista de divers nuanz, 
Papista e comunard per sigillà. 


E on tal, scaldaa, el vosava — Avii capii 
Che vemm tucc a fenì in del cagaratt, 
Cont sta poca missolta de parti? — 


— Ol giust! — salta su on Tizzi, on resiatt — 
Partii in Italia no ghe n'è che triil 
Vorrii savèj? Asen, baloss e matt. 

AL GUERIN MESCHIN 


Che l’ha pubblicaa on spegasc 
disend che l’ era el mè ritratt. 


(1887) 


HE mi g’abbia quell cappellin inscì faa: 

Che .g’abbia i oeucc tobis cont l’impennada: 
El nàs gross gross, ma schisc e ben marcaa, 
‘Che g’abbia anca i pee dolz, se la ven fada: 


Che g’abbia i scarp a barca esageraa: 
E l’andadura d’on brucc de parada: 
E ‘1 coll alt ona spanna incatramaa 
Che me ten la basletta lì impiccada:. 


Va là valeri, hinn robb che me consolla, 
Tant pu che me impedissen proppi no, 
De vess, come tanti altr’, on fior de ciolla. 


Ma ti a mett sti spegasc in sul Guerin, 
Te fee capi de vess on gran quajò, 
Che paga per artista... on sciavattin. 


El fioeu de l'Omm pe PREJA. 





A ON CONT 


che ha faa ona scommessa de andà de Roma a Napoli in tanti or, 
cont el so tir a quatter. 


(198890). 


Dn 


L Correr de Lindò 
Se non el se fuss fermaa, 
Se po scommett ch’el corrariss anmò. 


Lu l’è partii de Romma 
Con sott quatter cavaj, 
Sperand de guadagnà ona bella somma. 


Ma l’è restaa con trii! 
El quart l’ha mollaa el mazz! 
E lu, el pover Corrèr, l’è staa servii! 


L'è cors pu che se pò! 
L’aveva già faa trenta, . 
Quand proppi sul trentun, l’è borlaa giò! 

Sur Cont! Se di volt mai 
El torna a còr, ch’el tacca 
Quatter asnitt, inscambi di cava). 


Insci se on quaj vun el sballa, 
L’asnin l’è quella bestia 


Che lu, s’el voeur, el po ben rimpiazzalla. 

PANZANEGA 


(18893) 


Tu'era ona volta on bell fioeu d’on re 
e dés o vundes ann, 

Ch’el ghe giugava insemma 

A ona tosetta de qui) damm de cort, 

Che per la nobiltaa 

Del sangu, o per i merit di mari, 

Se senten onoraa 

A sta con la regina tutt el dì, 

Col patt de di de si, 

Vegh famm e sét e sogn, 

E fa tutt i bisogn 

Domà quand la voeur lee; 

Ma sora tutt de stagh semper dedree, 

Massim pel quand inveci di ravioeu, 


La g'ha el caprizzi de mangià i fasoeu. 

Come diseva donca, giugataven 
Insemma sti bagà): 
E lu fogòs, col sangu de re in di venn, 
El ciappa la tosetta 
E inscì come nagott 
El dis — Sio fossi re, sangua d’un bisso! 
La testa ti farei spiccar dal busto, 
Per dartela in di man da rimirare! 
Oh cielo che bel gusto! 
Mi par che un tal piacere, in verità, 
Sarebbe molto adatto a una maestà. — 
La tosa tutt stremida, 
La còr de la soa mamma e la ghe dîs: 
(Ve visi prima che la mangia l’erra) 
— Sai mamma, cosa ha detto il pincipino ? 
Che mi faà tagliae via la testa! — . 
— Cospetto tu mi burli! 
— No, no, mi teema ancoa 
Il col, e la balzana della vesta! — 
La mamma ditt e fatt, 
La va in de la regina 
A cuntagh su coss’era succeduu. 
— Diavol — la rispond — la me par fina 
Grossa al pont de stantà a mandarla giù! 
— O grossa o minga grossa, il fatto è questo, 
Mia figlia non inventa, 
ancora troppo presto. 


La 

Piuttosto che la senta, 
La faccia d’una cosa: 
Ne parli a suo marito: 
In due, non le par? si vede meglio, 
E mettino un ripar 
AI loro figliuol, se è troppo sveglio. 
— È ver — dis la regina. E dlin, dlin, dlin, 
La sonna on campanin. 
Compar on servitor 
Vestii de trii color, 
Ch'el dobbia giò el firon 
In segn de gran rispett. 
— Maestà! l’ha dimandato? 
— Si, vecchio Giusoè: 
. Sal se c'è in casa il re? 
— Me par de sì... L’hoo vist, minuti sono, 
A vegni foeura della.... 
— Della, che cosa, parla....! 
— Non so ben, se dalla sala del trono, 
Oppure dalla stalla! 
— Non cal, va a dirgli che un affar pressante 
Lo chiama in quattro salti a me dinante. — 
El vola el servitor 
A fa la soa imbassada, 
E °l re el còr su alla svelta in la regina, 
El sent la bardassada 
Del principin, el se gratta in coo, peù el dis, 

PANZANEGA 


Tirandes i barbis: 


— L’è mo possibil, anima tapina, 


Che anmò inscì piscinin, 

Cont anmò sporch d’...eccetra el camisoeu, 
Bardassa d’on fioeu! 

T'abbiet de vess de man così ladina! 

E vegh sti sentiment 

Che vann tropp poch d’accord 

Con la Costituzion ? 

Oh tocco d’on mincion! 

Te metteroo magari a pan e pessino, 
Anbene che tu sia un principino. — 


Diffatti el dà di ordin 


Ai camaréèr, ai serv, ai damm, ai sguatter, 
Che s’abbia de sarall subet in stanza, 

Per vott di a pan e acqua... 

E in l’instess temp el fa commendator 
On strasc d’on servitor, 

Ch’el promett de portagh de nascondon 
Al principin in preson, 

Vin, zuppa, lèss e rost, formacc, bombon. 


ex 





AD ADELINA PATTI 


(1877) 





H diva Patti, io patteggiar vorrei 
ol santo tuo patirono 

" E sotto un paftrocinio tal, pattire 
Anche il pattibol: a patto che sia 
Beato di pattetica tua voce, 

Chè balsamo pattente 

A’ paitimenti sei, 

E rappattumi il cielo colla terra. 





— Oh Pattil Il pattrimonio 

Di scena e voce, e sentimenti eccelsi, 
Ti crea pattriarca in pattria e fuori 
Del canto che sublima, 

Di che tu sola hai la patfernità ! 

— Io pattugliar vorrei entro il patiume 
‘Ove pattinano li tuoi nemici 
E stringerli con paffernal sì forte, 
Sicchè quei pattricida fien confusi! 
Ah si! codesti cani patterinî, 
Cui fu pattrigno il genio 
E del gusto non han neppur la patfina, 
Confondansi nel nulla, ove s’impatti, 
In meno ancor di un patter, 
Il merto lor clie vale una pattacca. 








I STRAMBARIJ D'ON PITTOR 
all' Esposizion del 1881. 


co bo. 


A vedè i quader del Michett se dis: 


— Quest l’è on pittor con tanto de barbis! 
Minga content de pitturà el telàr, 

El ciappa gust a pitturà el cornis, 

E l’impieniss de sciatt, lumagh e stell! — 
Oh bell! Oh bell! Oh bell! 


Me par fin de vedell 
Cont in di man el pennell, 
(Dopo el cornis) a pitturà anca el mur! 
E dopo el mur, a seguità la fila 
Di sciatt, stell e lumagh... 
Giò per i scdl, fintant 
Che rivaa in cort, l’infila 
La porta ben d’incant, 
E giò ona pitturada 
De stell, lumagh e sciatt, per tutt la strada. 

— Passa de là el tranvai de' Carsenzagh, 
El salta su, ma el sèguita 
A fa stell, sciatt, lumagh 
Sul stradon de Lorett 
Senza nanca dismett! 


Ma a furia de fa sciatt, lumagh e stell, 
El còr finna a Mombell, 
In dove el va a trovà in del sit'di matt, 
Quij merli che se s’hin entusiasmaa 
Per i so stell, i so lumagh e i sciatt. 








LA GUARDIA COMUNALE 


(18987) 


Canzone per un bambino. 


L2_ 


, 
“È allivato finalmente 
SPARI 


Questo giolno sospilato, 
Di vedel la blava gente 
A montal la gualdia ancol. 


Sul poltone del Blovetto 
Il papà stamane ho visto, 
Con in spalla il suo moschetto 
Che incuteva glan tellol. 


Disse il zio Baldissale 
Che sta gualdia lassomiglia 
Alla gualdia nazionale 
Molta un giolno bell e in piè. 


Poesie. 13 

O che Dio e i santi in cielo 
La plotegan con calole 
Acciò possa con glan zelo 
Sostenel la patlia e il lè. 





PROLOGO 


DEL 


NERON IN GIPPA 


Nella parodia del NERONE di P. Cossa 


1873) 


MAASSSSSSNINLNA 


Est Mienecrate a sipario calato. 


Men. Oh! bonna sera a tutti! Stann ben? — Bravi — 
Stoo minga mal nan mi, peù... me la cavi. — 
— Sont chi per digh, che con sti pagn de strolegh 
M°han casciaa foeura, a pugn, per fagh el Prolegh. 
El prolegh (lor el sann) el se diria 
Quell che in d’on opra ciamen sinfonia — 
L'è el battistrada a pè... di produzion, 
El Cossa istess l’ha miss al so Neron. — 


Ma quell (dirann) l’era on Neron coi fioch 
De qui cap d’opra che s’en troeuva pochi. 
Coss'ha a che fa, el mè car modell de pippa, 
Quel Neron là, con sto Neron chi in gippa ? 

Appian barbee! Quand mi mo ve disess 
Che a mudagh i mudant, l’è anmò l’istess? 
Sigur che cont la lengua meneghina 
D’on tabar s'è faa foeura ona marsina, 
Ma l’è domestich, l’è pussee a la man 
Come s’el fuss on sindech de Milan. 
Quell là el commoeuv, e l’è magara bon 
De strepav giò di oeucc finna i gotton: 
Nun mo’ che femm i robb pussee polid 
Ne basta de vedè la gent a rid. 
Adess che j'hoo miss al ciar de tutt, lor tocca 
De fa attenzion con vert i oeucc... 
Suggeritore (forte) *. La bocca. 
Men. (al Sugg.) O con la bocca, o cont averti ceucc, 
Ch’el suggerissa ciar, quand l’è in del boeucc. 
Suggeritore (adirandosi e alzandosi) | 
Oh el sa coss'hoo de digh a lu scioria? 
Che pianti chi el so liber e voo via! 
Che l’è on trattà de can, per robb de nient, 
Mortificamm chi in faccia a tanta gent. 
Men. No, no, ch’el se quietta! oh marcadett 
L’è pesg che strusagh dent a on soffreghett! 
Sug. Ma, no, vo via... 
Men. î Oh giust ch’el staga lil... 
Puttost... per non fa gua]... voo via mi... (Parte) 
(Il Suggeritore torna al suo posto). 


(E comincia la produzione). 

BRINDISI DI NERONE 


nella stessa Parodia 


Hter— 


Ner. A tavola e in lecc 

No se diventa vecc. 
Bevemm, donca, che col bicèr in man 
Podem sta chi a fa vegnì diman!! 
Già el semm che in fin de l’ascia 
Ben prest se va a l’inferno! 
Dove no gh'è vidòr, 
No gh’è cantinn, nè bott 
D’andà a beven on gott. 


Per quest te preghi ti, el mè car Amor, 
(Che senza on poo de vin 
Te set on candilot senza stoppin) 
Manda al loeugh Pij quell pover omm d’on Bach, 
Che adess l’è vecc e strach... 
È monta ti a cavall del so vassell..!! 
Oh come te sarisset pussee bell! 
Perchè col vin e l’amor 
Se po sta allegher senz’avegh on bor... 


<p” 

AI MINISTER DEPRETIS 


che voeur portà via de Milan la direzion di ferrovij. 


(Gennaio, 1885 ) 


A sì, pòrtela via, vecc ballotta, 
SO bosard, bargniff matricolaa, 

Cosse n’importa a nun, falla sta fotta, 
Che tant e tant semm già tucc preparaa. 


Ma dill giò ciar e nett, pensa nagotta, 
E dà minga d’intend de vess sforzaa; 
Ormai sann tucc che Giuda Scariotta, 
A trattà ben l’è mai staa sueffaa. 


Coragg! De già che la te stà in sul goss, 
Va là! sciàmpela pur sta Direzion 
E paga qui) che t'ha servii in quaicoss: 


Che nun, al pu al pu, diremm: ciappa antecrist, 
(Come ha ditt la Ninetta al Pepp birbon) 
Tee mangiaa 1 alter, teù, mangia anca quist. (1) 





(1) Vedi Porta nella Ninetta del Verzee, 

LA CECCA NEL RIO 


(1878) 


o na sponda d’un ripido lago 
Coi capegli del crin sperlusciati, 
Se ne sta Carl’Antonio Del-Drago, 
Truce in volto e con piglio feral. 


Per lui tutto d’intorno è sconforto, 
Per lui tutto è silenzio e squallore, 
Colla banda potrebbesi un morto, 
Portar via, non guarda l’egual. 


Donde vien Carl’Antonio? Chi è desso ? 
Perchè un mantice appar dai sospiri? 
Qualche fotta ben grossa ha commesso 
E per questo si cascia così? 

Ah indovini lettor! L’infelice 
Non è un esser compagno degli altri, 
La sventura l’ha preso, e gli dice: 
« In mia man sei caduto e buon di. » 


Nato quando moriva l’asnino 
Che tirava il carretto di casa, 
Fu malvisto, sebben piscinino 
Dai parenti ed amici del par. 


Poi cresciuto e s’è fatto bagaglio 
Molto spesso la scuola bigiava, 
Anca ben che suo padre il battaglio 
Sul firon fosse lesto a picchiar; 


Quando adultero andò a la bottega 

‘ Non mostrò mai pensier di far bene: 
Ogni di ne pigliava una frega, 
Ogm mese cambiava mestier. 


Ma suo padre morì tutt’a un botto 
E la madre il segui nel foppone: 
Egli allor tornò a casa lott lotto 
Senza un can che gli desse un parer. 

Ah! in paese non volle più starci, 
E vagò per campagne e villaggi... 

.° Finchè un di, non potendo più darci, 
Si fermò presso un oste a fiatar. 


Era l’oste felice e contento 
D’una figlia che Cecca si noma: 
Carl’Antonio la vide un momento... 
E sentissi a quel fuoco avvampar. 


Una sera la Cecca lavava 
I patelli al rigagnol sul margo, 
Quando lui, che il momento spiava, 
Sovra lei con un bacio piombò. 


Ahi sventura! perduto il calibro 
L’uno e l’altra borlaron nel rio! 
Lei perì, che del nuoto sul libro 
Mai non lesse, ma lui galleggiò! 


Or ripensa alla Cecca perduta, 
Sgonfia d’acqua nei gorghi voracil 
E la lagrima interna spremuta 
Gli fa groppo e soffegalo in cuor! 

Ma silenzio! Rialza la testa? 
Scrolla il fianco... le calze distira! 
Ah! Ci siamo, il meschino ci resta, 
E pel duol concentrato egli muor! 

NOVELLA 


(18977) 


$ 
Aa mai vist qui) cà de poveritt 


Che guarda adree al navilli in sul Terragg, 
Coi scal de legn, i lobbi, e anmò i travitt, 
Cont tant de motta in terra in sul passagg, 
Là giò, tra el pont di Fabbri e san Vittor, 
In dove el spuzza semper de tentor? 


De quij cà bass, antich, desbirolaa, 
Negher come la faccia di magnan, 
Coi ant per gelosij, mezz scanchignaa, 
E i filidur che passa dent i man; 
Coi soeul a boeucc, su e giò compagn de l’onda, 
Umid i mur, e i tecc con marsc la gronda? 

Ben, in voeunna de sti cà, vera rattèra, 
No gh’'è on vesin che in sbagli, viv d’entrada: 
Hin tutta gent in fil a ona manèra 
Che stenta a tirà lì con la giornada, 
Che poden mai sparà di gran ricchezz, 
Perchè in tra tucc g’han mai dersett e mezz. 


Gh'è dent on sciavattin, gh'è on mezz lustrò, 
On vecc che fa i pigott, on miniadòr, 
Vun che inlisca i cadrégh, on sotterrò, 
On scarteggin, ona donna de color, 
On orb cont on garzon che fan l’ovatta 
E on nan che va a teù sù i retai de latta. 


Dessòra peù al primm pian in quell’uss vesin 
A la scaletta scura del soree, 
Cont impastaa in su on’anta ‘el taccoin 
De vott o dès o dodes ann indree, 
Ghe stà on poer vecc che tira ona pension 
Magra e strasida del Viscont Modron. 


Semper malaa, l’è dodes ann e passa 
Ch’el dottor che le cura l’ha spedii! 
El par semper li al pont de andà in su l’assa, 
E pur fin dess el gh'è mai riussii; 
L’è vun de qui) car rott che tira là 
Fin che gh'è on ciod intorna per la cà. 

In d’ona posizion inscì disgraziada 
Quell poch ch’el pò fa cunt de la pension, 
L’è nanca assee... (signor, l’è inscì impiccada !) 
De teù quatter barbaj per colezion: 
Che in quanto ai alter past, l’ha pari a sbatt, 
Se no ghe fuss soa tosa, gh’è su el gatt. 


Sta soa tosa l’era la Ninetta, 
Bonna de coeur, on angiol faa e fenii, 
Con duu oggion modest, l’aria quietta: 
Granda, ben fada, el portament compii, 
Che quand succed per strada de incontralla 
Bisogna. fermass lì incantaa a guardalla. 


Vestida cont on strasc d’on vestidin 
Che l’ha perduu el color di gran campagn; 
Con su on sciall trasparent, tant piscinin 
Ch'el quatta nanca i mend di pover pagn, 
L'è cert però che missa in pompardina 
La lassa indree cent mij la Bolognina. 


Lee con quij man l’è pesg che nè ona stria; 
La fa de tutt, de sarta e de madamm: 
Trovanden la lavora in biancaria, 

O la soppressa, oppur la fa ricamm: 
Tant che la sponta el pés squàs de per lee, 
Ma sempr’allegra la ghe canta adree. 

In cà Visconta, per pagà 1 pension, 
Gh’era squàs sempr’on giovin ben educaa, 
Che la Ninetta, coi so bèj oggion, 
Pareva che l’avess malefizziaa, 
In di poch volt che gh’era de mondà, 
N’anmò scaduu, qui quatter sold del pà. 


Sto gioven se pò di, l’era on sciorett 
Ch’el se tegneva el post per non nojass: 
El fava passà insci qui poch orett 
In d’on mestee sicur de no struppiass: 
Del rest, senza parent, senza pendizzi 
L’era padron de fa e desfà a caprizzi. 


Sto gioven (ch’el g’aveva in nomm Cecchin) 
L’ha donca comenciaa dai bèj oggion 
De la Ninetta... a coeus on fregujin; 
E peù sentent con che rassegnazion 
La ghe parlava semper del poer pà, 
Di struzzi e i vitt che ghe toccava fà; 


Colpii di bèj manèr, del fà inscì seri, 
Pensand cosse ghe voeur a tegnì dur, 
A vess onesta in mezz a qui miseri, 
In sti temp chi, che ghe n'è poch sicur... 
Daj e redaj, ben prest el s'è trovaa 
Cott in mantra de vess quasi brusaa. 

Povera Nina, quand la s'è naccorta 
(Mangiand la foeuja mèj che ne on bigatt) 
La s'è sentida a vegni rossa e smorta, 

E el coeur a saltà foeura del gran batt! 
Ma pur, tant'è, de quell moment scabròs, 
L’ha comenciaa anca lee a pensà al moròs. 


On di succed che... per combinazion, 
Se troeuven faccia a faccia in sul Terragg: 
Lu el ghe fa cera, e lee per sudizion, 
Se l’ha poduu stà in pee, l’è staa anmò on ragg: 
— Bon giorno — el dis el Cecch — bon giorno Nina, 
Già in truscia insci a bonora, stamattina ? 


La tosa senza avè capii nient, 
De tant che l’è restada a trovall li, 
La ghe rispond — Ch°el scusa... stoo chi arent, 
Voo in del lattee, l’è poch lontan de chi... 
Mai pu mi me specciava de incontrall... 
Buon giorno!... — E la fa squàs per saludall. 


— Comè? la voeur piantamm chì in sui duu pee, 
Insci senza dimm nanca ona parolla ? 
Ghe foo forsi paura mi? — E lee: 
— Oh giust, coss’el dis mai... ma el ved? sont solla 
El capiss ben, e peù... sont chi consciada 
Che g'hoo vergogna fina a vess in strada! 





208 LA CALDARINA GIBOLLADA 





Allora el Cecch el dîs — L’è ai birlinghitt 
Che mi ghe guardi, o al coeur e a l’anim s’cett? 
In fin di fatt con di bon marenghitt 
Se poden mett in lusso anca i zabett: 
Ma var pussee on tesor come l’è lee, 
Che tanti damm che noda in di danee. — 


Ve lassi immaginà come la Nina 
La sent el coo a andà in aria e messedass! 
La fa pirlà in di man la caldarina 
Senza savè in che mond la se trovass! 
E intant che lu el dislengua in sti espression, 
La brusa de savè s’el fa de bon. 


E con tutt el coragg d’on poresin, 
La s'è azzardada a digh — Lu el voeur scherza: 
Poss minga cred, ch’el scusa, sur Cecchin; 
Ghe par ? sariss ben matta a dagh a trà... 
On giovin scior, ch’el pò trattann di mucc... 
Hin robb, se sorta ven, ch’el dis a tucc. — 


Lu el ghe patiss... Succed on tira-molla, 
Peù fiocca i giurament senza miseri: 
Se strengen su el sciampin, còr la parolla, 
Se impettolen tutt duu proppi sul seri: 
E in trii quart d’ora che hin staa li fermaa, 
Hin cors pussee che a gran velocitaa. 

Ciccava el pà ch’el voeur la colezion, 
E ?1 cred che la sia persa in sul terragg: 
La gent la se fermava in sul canton 
A rid, vedendi a fa tanti modagg, 
E on bottegar li arent, per cojonà, 
El porta foeura i scagn per faj settà. 


Ma lor, eh si! coi ferr che se scaldaven, 
Sarissen fors staa adree tutta matina; 
Chissà quanti castèj in aria faven, 

Se in sul pu bell no gh'è la caldarina, 
Che a tiràj giò di nivol tutt e duu, 
Pàch! la va in terra a gibollass el cuu! 


Allora se saluden e vann via 
Ognun per voeuna di dò strad oppost; 
La Nina, con scaldaa la fantasia, — 
Invece del lattee, la va in de l’ost; 
E lu per fa pu prest a andà a l’impiegh, 
El còr senza n’accorges, finna a Gregh. 


Dopo d’allora han subit combinaa 
De vegh di concistori tutt’ i di; 
Han miss al fatt el pader, l’han pregaa, 
Senza fa tant fadiga, a di de sì... 
E no restava donca, alter intopp, 
Che fa i preparativ... per streng i gròpp. 

Felici come merli, i duu spositt 
No traven che sospir de tutt’ i part: 
Passaven el so temp in ciccioritt, 
Cuntand i di, i òr, i mezz e i quart, 
Dannaa coi orelogg squàs sempr’ indree, 
Col pà ch’el rogna o ch’el ghe rid adree. 


Ma on di el Cecchin el compar tutt ross in faccia 
E i man scottent compagn d’on carbon pizz; 
La Nina la ghe ciamma s’el minaccia 
On guaj proppi al moment de tirà drizz; 
E lu, con la vòs fiacca, el ghe rispond: 
— Pò dass, ma g’'hoo ben poch de stà a sto mond. — 


La Nina le trà in rid, s’en discor nanca, 
E se conclud sperand ch'el sia nient: 
Intant però el dì adree, el Cecchin el ghe manca 
A l’ora fissa de l’appontament, 
E lV’alter di el ghe scriv che l’era andaa 
A la Cà de Salud, bell e malaa. 


A sta brutta notizia la trà on sguagn 
Pesg che ne on can che g’han schisciaa el covin: 
E in l’istess temp la salta su del scagn, 
La mett el sciall, la sgiupp e el capellin, 
E senza digh al pà ne vun ne duu, 
I gamb in spalla, e chi n’ha avuu n’ha avuu. 

E via a sant’Angiol, dove l’ha trovaa 
Cont ona feverascia de cavall... 
Intorna al lett metteven giò on stuaa 
Cerusegh e infermee per salassall; 
E l’ha sentuu (fee el cunt come la resta) 
Ch'el g'ha ona cifalitega a la testa! 


Avii mai vist, passand de fianch del Domm, 
A distaccass quai statov, quai ornaa, 
E vegni giò sui corni a on pover omm, 
Ch’el resta lì in su l’atem spettasciaa ? 
Ben, instess la Nina, dent in la streccioeura, 
Per la paura ch’el so Cecch el moeura. 


De fatt, passa vott dì, ne passa noeuv, 
E inscambi de guarì par ch’el procura 
De fà ona scorsettina al foppon noeuv, 
Col benservii del mèdegh che le cura: 
Ma lee, la tosa, pienna de speranz, 
La va sempr’a trovall cont i naranz. 


Sur sì che on di, travers al lett, de pee, 
La ved la stola negra, e tutt intent 
De fianch a l’ammalaa, el sò bon infermee 
A inumidigh i lavor dent per dent: 
E lu el meschin, sentend a consolass, 
Pariva che coi oeucc le ringraziass. 

La Nina, appenna in stanza, e che la ved 
Come l’ha peggioraa dent de poch òr, 

La se dispera, la pò minga cred, 

La dis che hin tucc salamm anca i dottor: 
E peù, piangend, la ghe trà i brasc al coll, 
Senza vess bonna a di alter paroll. 


Ma el Cecch chel s'è accorgiuu che l’è la Nina, 
El fa el cerin de rid, peù el scorla el coo, 

El streng in di so man la soa manina, 

E el dis: — Mi moeuri, vèh, senti che voo...! 
Ma ti piang no... l’è inutil disperass, 

Quell che Dio voeur... bisogna rassegnass...!! 


Datt pàs e scélta: già te see tant bonna, 

Che t’ee de vess felice ti a sto mond... 

No, sent, quièttet... Oh Signor, Madonna! 
Te credet mo ai paroll d’on moribond? 
Quest l’è l’auguri che te poss fa mi... 
Content de sarà i oeucc... chi arent a til — 


Piangeva la Ninetta e l’infermee, 

El coeugh, i serv e i servitor de cà; 

La portinara la piangeva an lee, 

Corsa coi altr’.in stanza a curiosà; 
Piangeva fina el prét, che l’è on gran di, 
Sueffaa a vedè sti scenn squàs tutt’i di. 

Passa on moment ch’el pàr on més a tucc, 
Nissun fa on gest, ne on vers, ne on frecassin: 
La Nina, podii cred, l'era in sui gucc 
Guardand in faccia fiss el so Cecchin; 
Quand tutt a on tratt el fa on modacc... de sort 
Ch’el dottor a sangu frecc, el dis: — l’è mort? — 


A sta parolla trada là a l’ingross, 
La Nina la va in terra come on strasc: 
E peù ghe ciappa on gran magon chi al goss 
Che squàs le strozza! E la trà gamb e brasc, 
La se strascia giò i vest e la sbaratta 
I oeucc foeura del coo... comè ona matta. 


El prét, el coeugh, e i alter, per jutalla, 
Bandonnen el poer Cecch in sui duu pee; 
La portinara, pronta a dislassalla, 

La cerca cont i man de faj stà indree; 
Ma intant la Nina, senza on gest ne on segn, 
L’è li inranghida comè on tocch de legn! 


Tant per vegnì a la curta, ve diroo 
Che sta povera tosa tutt a on tratt, 
Per el gran colp, ghe s’era guastaa el coo, 
E l’han dovuda ritirà in di matt, 
Dove piangend, la brascia su el cossin, 
Semper credend ch’el sia el so Cecchin! 

Per on bon més l’ha capii pu reson, 
Al pont de cred che la fuss bell’ e andada; 
Però l’ha vorsuu vegh li in sul ciffon 
Quella tal caldarina gibollada, 
Che gh’era staa present quand s’hin promess, 
Come reliquia de vegh sempr’ appress. 


Domà che ona mattina, anmò imbesuida 
Del sogn, la ved on’ombra ai pee del lett...! 
Signor! che faccia, come l’è patida, 
La par de vun ch'è staa in del catalett! 
La frega i oeucc, le cred on sogn che passa, 
Ma l’ombra l’è li ferma e no le lassa. 


La guarda ben! L’è el Cecch, se sbaglia no! 
La slonga i brasc... le tira pussee appress... 
— L'è lu! — la vosa — Ah te se viv anmò? 
L’è proppi staa on brutt sogn che hoo faa fin dess ? — 
E el Cecch, senza parlà, le brascia sù 
Streng streng, per fa capì che l'era lù. 


E lì carezz, oggiad, mezz’onz, basitt, 
Per guadagnà a la svelta el temp perduu: 
Bott e rispost, deliqui e ciccioritt... 
Che poch ghe calla ‘a deslenguà tutt duu, 
(De tant ch’eren ridott in sanquintin) 
Comè el butèr quand l’è in del padellin. 

Passaa sto primm moment de gran emozion 
(Che l’è staa on colp de mina faa e fenii) 
La ven a savè ch’el Cecch, minga cojon, 
Invece de andà al babbi, l’è guarii; 

E quand l’ha poduu daghen ona fetta 
L’era volaa al so lett, zoppin zoppetta. 


Com'era de specciass, guariss la Nina 
Senza ciamà el permess nanca al dottor: 
(El Cecch per lee l’è staa ona medesina 
Mè$j che i pastilli per el raffreddor) 

E s'hin sposaa ancamò convalescent, 
Lassand peù de fa el rest, al sacrament. 


Rivaa a sto pont, fenii i contrarietaa, 
Podeven viv content insemma al pà... 
Ma el pover omm che l’era destinaa 
De stà a sto mond domà per tribulà, 
Adess che l’era a post... el s’è decis, 
De tabaccà alla svelta in paradis!! 


— Sta storia chi l’è on pezz che l’è successa, 
E adess la Nina e el Cecch g'han sés fioeu! 
Ma l’è tant fort l’amor, tanta la pressa, 

Che paren duu spositt d’injer o incoeu: 
E s’el Signor je jutta appenna appenna, 
Gh°en vedom quanto prima... ona donzenna. 

OREZION DE MENEGHIN 


per i elezion comunaj del Il november 1885. 


IGNoR! che in mezz ai gran tribulazion 
De nun pover asnitt taccaa a la bara, 
Avii mettuu anca quella di elezion, 
Jutemm a dà el mè vòt minga a la tara. 


L’è già on fastidi quell di cinqu papon 
Che mandi a Roma a di st, no, magara, 
Come hoo de fà mi adess, pover cojon, 
A cattann foeura a on bott, quaranta para ? 


Se fussen boeu, pazienza, voo al mercaa: 
Ma i consiglier, el savii ben; no poss 
Che andàj a teù in del ghett di Comitaa! 


Signor! Se al càs sta razza bozzaronna, 
La me refila anmò di gamber gross, 
Fee almen che sien cott con l’erba bonna! 

LA BIGSA CHE MORD EL CIARLATAN 


(«Agosto 1887) 


A quell sant'omm ch'è mort poch fa a Stradella, 
Che l’era conossuu 
Per on gran margniffon, 
Dee a tra, l’è capitada proppi bella. 


Cont la virtù de dì mai pan al pan, 
De fa passà per vin l’acqua piovana, 
Col talent de inventà 
Domà di gabol, e sgonfia} su tucc, 
De manéra che tucc peù s’eren miss 
A cred a la roversa i so pastiss: 
E s’el rivava a dì « gh'è foeura el sò » 
L’è quand se andava a tecc 
Sicur che la vegneva giò a secc: 

Gh'è capitaa che quand l’è mort, nissun 
Voreva cred ch’el fuss andaa de bon: 
« Oh giust, diseven, l’è ona fintaria, 
« Hinn ball, l’è on boridon. » 
Ancamò incoeu, che l’han già portaa via, 
Se po squas vegh paura 
Che n’abbien miss on altr’ in sepoltura. 


Pai 


L’è ben che a cunt de sto cred no, è success 
Che nanca on can g’ha dit on deprofundis, 
On miserere, on requie, on’avemaria, 
Persuàs che faven minga de bisogn 
Che l’era temp traa via: 

Perchè specciaven tucc 

O ch’el fudesss in sogn, 

O a la pu disperada 

Ch°el sariss risuscitaa adree a la strada. 


L’è mò inveci success che al mond de là 
El Padr’Eterno, che l’è tanto bon 
De dagh a trà a la gent 
Che dîs i orezion; 
E ’l speccia a giudicà 
I anim di mort segond i petizion, 
Per savess regolà, 

E borlà minga dent, di volt, in fall 
A commett qua} sproposit de cavall: 
Vedend che in ciel rivava on bell nagotta 
Che fina i solit donn 
Pagaa a dì di rosari, 
Guardaven nanch per ari... 
E che quell pover mort l’era lì in pee 
Senza on patér de dotta: 
E speccia che te speccia, on poo e duu poo, 
El feniss a stufiss... 
El picca on pugn su on nivol 
E ’1 ghe dîs a san Peder lì present: 
« Capissi on bell nient! 
Tucc quij che creppa, vegnen su de mi 
Cont ona furogada 

— De raccomandazion: 
Domà sta ciolla chi 

*L’ha mo de vess divers de tutt i alter? 
Bisogna cred senz’alter 
Che n’abbia faa tant, tant, 
De nanca meritass, 
Adess disi, on strasc d’on requiem eterno! 
Allora fa piasè, el mè car san Peder, 
Mènnel debass, consègnel a l’inferno. » 

A sto decrett el mort el s'è accorgiuu 
Che fotta l’ha mai faa a vess staa bosard: 
Perchè anca ben che l’abbia specciaa tard 
Era vegnuu el di de toccà con man 
Che la bissa la mord el ciarlatan. 

Ad un Associazione di giovani imberbi 


SFEKGATATI AMMIRATORI DELLA MONARCHIA 


(1880) 


PINCITT, ciallitt, bambitt, gognitt, beritt, 
Gattitt sbrojaa, gingitt, 

Che tutt a on tratt ve bùj i mezzanitt 
E vee, compagn de tanti puresitt, 

Adree a la pitta in di Morigg, dritt, dritt, 
A sostegnì la razza di biellitt, 

E pontellà coi vost quatter ossitt 

I istituzion che perden i travitt 

E hinn in sui guggitt: 

La monarchia la ve fa i oggitt, 

E la ve manda on gerlo de basitt! 


— L'è vera che patii ancamò i galitt: 
Che al scur g’avii paura di ciapitt: 
E quand di volt, se spara i saresitt 
Ve tremma i bamboritt 
E ve scappa el pissin in di calzonitt! 
Sii anmò tant piscinitt!! 

— Ma fa nagott, de già che avii el diritt, 
Scodives el petitt! 
Fee pur l’eroe, in pee di sgabellitt... 
Per pari grand... compagn di formaggitt! 


Adess peù ven i Remdg, e in di scarpitt 
Chissà in compens cosse trovee! Michitt, 
Offell, panatonitt, 

Navisellitt, pomitt, ciccolatitt, 

Mentitt e benisitt, 

Pandemèjitt, bescott e bescottitt! 

Tutt robb, cribbi e boffitt! 

Che servirà a dà forza ai vost gnervitt! 
E dopo, allon! che radicaj d’Egitt! 

Con di papitt, s’giaffitt, e regonditt, 

Se boffen via come gandolitt! 


— Però vorria minga, i mè ciccitt, 
Che i voster mamm o i voster paparitt, 
Avessen de insegnav a arà on poo dritt, 
Col scaldav su ben ben la cà di pitt. 


seePTL0-0 0. 


ATSNLSDNINCUOSNEO > deatiratedoaaerrà 


ERE LEI ZI RR) 


NNMARMA_AN SAI ALA NLMMMAIÀR_SARPET_N: RARA IRE ERI, 





ON FARAVOST 


(1854.) 

AN, no, sur ispettòr, sur delegaa, 


Sur quell che l’è, ch’el daga a trà on moment; 
Ghe cuntaroo mi el fatt come l’è staa, 

Senza teugh via nè taccagh nient: 

Perchè, va ben? se lu l’ha de decid, 

L’è mèj chel sappia i robb proppi polid. 


Incoeu, com'el sa ben, l’è faravost 
E nun operari voeurem stà on poo allegher: 
Gh°'è qui poch manc de gòd e a tutti i cost 
Se voeur fogàj! S'è semper inscì negher, 
Che quand capita on di de tirà el fiaa, 
S'el se lassass scappà, el sariss peccaa. 

Ghe disi donca a mia miee: — Voi Zoeu, 
Andemm a Malnoè a mangià on boccon? 
— Birba chi manca — la rispond — incoeu 
L’è on di che se fa istess nagott de bon: 
— Andemm? — Dàj? — E deggià che semm adree 
Digh a la Togna se la ven anca lee. 


— Ma si l’è vera, cont la soa tosa 
E quell simpategon d’on so moròs! 
— Va ben: peù ghe sariss anca la sposa 
Che sta chi sott, con quel cerin mostés: 
E andemm fioeuj, femm su ona romanada, 
De fann andà in tant sangu tutt la giornada. 


Diffatti se combina in tra de nun, 
E se doveva vess almanca in sett: 
Se va d’accord d’incant che ognidun 
Dovess portà quaicoss: voeuna i polpett, 
L’altra el rostin, l’alter on’oca, cont 
On chignoeu de formagg per levà l’ont. 


Se fissa per i tre l’appontament 
In d’èn mercant de vin in porta Vittoria: 
E quand diffatti l’è vegnuu el moment, 
Ghe n'è nanch vun che tarda a romp la gloria: 
S’en bev on liter bianch per mett petitt, 
E peù se trotta... a pè, come scioritt. 


- 

I donn se seren miss in pompardinna 
E faven lusso coi pagn de la festa: 
Mantiglia, capellin, la roba finna, 
E tant de cuu remiss sott a la vesta: 
. I omen anca lor, per stagh in pari, 
Se s’hinn lustraa pussee de l’ordinari. 


Mi ciappi sott a brazz la sura Togna, 
Che col rostin sott sella la tappascia : 
Ghe stemm dedree a la tosa, e la tontogna 
Perchè el so spòs l’è grand e in fin de l’ascia, 
El pensa no che lee la g’ha i gambett, 
E ’l còr, come se fuss de andà al barchett. 


Sto spòs l’è on bell sciccon d’on perucchee 
Che spuzza de mantecca on mia lontan, 
E adess el fa giust cunt de teù miee 
Per god qui quatter sold che gh’è a la man, 
Mett su bottega e fà on poo de frecass, 
De già che l’è staa a Lion a perfezionass. 


Dedree de nun vegneva la vesina 
Che la s’era taccada a on seggionatt: 
E peù dedree de tucc gh’era la Pina, 
Sott brazz al Tananella beleratt, 
Quell che discor squas semper de politica, 
Che troeuva su tuscoss de fagh la critica, 

Per lu i francès, i inglés, l'India, el Giappon 
Hin come per mi i ferr del mè mestee: 
Cavour, Bismarck, Depretis, Napoleon, 

Je tratta pesg de quatter cardeghee : 
A sentill lu l’Italia la va in l’ari 
Perchè comandem minga nun operari. 


El seggionatt, invece, on bon vivan, 
El ghe cuntava a mia miee sul seri, 
Che se gh’è pu de ‘gamber a Milan 
L’è perchè hin tucc a Roma al Ministeri: 
L’è on fatt che se stann là a diventà gross, 
Se poden pu trovà in di noster foss. 


Mi che cercava anmi de famm onor 
Cont la donnetta che g’aveva al fianch, 
G'hoo daa d’intend che chi ha inventaa el vapor 
Gh’era vegnuu in d’on di i cavèj tutt bianch,' 
Per el rimors d’avè traa in sanquintin 
Postiòn, cavallant e vitturin. 


El spòs, se sa, denanz cont la sposina, 
Eren adree a pensà al di de sposass: 
Se daven dent per dent quai strengiudina, 
Cont di oggiad de innamorà anca i sass! 
E mi che s’era li dedree, bujiva 
A dovè contentamm de la saliva! 

(Che l’abbia on poo pazienza el mè car scior, 
Sont a la frutta e vegni al bon adrittura; 
L’è che vorriss che lu, come ispettor, 

S'el dev fa el so rapport a la questura, 
L’avess de vess al fatt propri de tutt 
Per no decîd di volt senza on costrutt). 


Rivem a Malnoè tucc ben d’incant 
E vemm a l’ostaria ditt e fatt: 
Lì femm la nostra entrada trionfant 
In mezz a’tucc qui facc de borlacatt, 
Girem on poo a cercà se gh'è on bersò, 
O on quaj sit ombreggiaa de settass giò. 


I tavol eren pien de gent che paccia, 
Che bev, cicciara e vòsa in cent manér: 
Chi picca, chi dimanda, chi va in traccia 
D’on piccol, d’on risott, d’on camarér: 
Chi riva, come nun, e che voeur disnà, 
Chi invece giuga ai bocc per fall passà. 


I camarèr, ross ross in faccia, a còr 
De scià e de là comè i anim dannaa, ! 
Col cald che fa, ghe gronda giò el sudor 
In di porzion de rost e de stuaa, 
Ma in mezz a tutta quella confusion, 
Gh'è giusta chi je troeuva pussee bon. 

E che frecass de piatt e de possad, 
Gazòs che spara e lit per vess servii! 
Donn che sgavasgia, ciaj che dis su asnad, 
Tond che va in ciapp e vòs imbesuii! 
Gioeugh. de la mora, e in fond on orghenin 
Che ghe dà dent: va lè, va la Peppin. 


In mezz a quell vivee de bontemponi 
Che han lassaa giò i fastidi gross a cà, 
Ghe n’era inscì di mè bon amisoni 
Che m'ha faa tant piasè de trovai là: * 
Gh’era el Tanoeu che stà in la mia porta, 
Quell cont la spalla dritta tutta storta; 


Gh’era el sellee de casa Borromea, 
Anmò on poo giò de cera per quell noll 
D’avè tolt, per stagnà la diarrea, 
Mezz liter de scialappa in d’on fiaa soll, 
E gh’era soa miee, quella pampossa, 
Che per saludamm mi, squas la se ingossa. 


Hoo trovaa lì anca el Ceser, el scocchee 
Che stà in Quadronn... — Ma el g’ha pazienza o no 
Sur delegaa? De già che sont adree 
(E massim peù che lu l’è settaa giò) 
Me par ch’el gabbia minga de vegh pressa, 
Come s’el fuss digiun e ’l dovess di messa. 

Quand Dio ha vorsuu semm collogaa anca nun: 
I donn han tiraa foeura el palperon; 
N’han portaa i tond, i nost possad per un, 
N°’han miss in mezz al tavol on peston; 
E già ch'è passaa on pezz innanz settass, 
Gh’emm piccaa denter a quatter ganass. 


Giò sti micchett, giò sti fettazz de manz, 
Giò sti polpett, giò st’oca e sta frittura, 
E su liter de vin, e andemm innanz, 
Parivom tanti surb pagaa a fattura! 

E minga domà i omen, ma anca i donn, 
Scufhaven come déi, sti bolgironn. 


Fenii el disnà, bevuu la malvasia, 
Femm foeura ai cart chi pagarà ‘el roséli. 
I duu moròs, lott, lott, hin voltaa via 
A fa l’amor lontan, insci soli soli... 
E i donn se metten a intonà sul seri 
« Vorrei baciar i tuoi capelli neri. » 


Intant è passaa el temp, e riva l’ora, 
Per quij che torna a cà intant che l’è ciar: 
Comencia a còr i piccoj fora fora, 
A portà intorna di porzion de ciar, 
Ma i avventor a poch a poch van via 
E resta mezza voeuja l’ostaria. 

El seggionatt, el Tananella e mi 
Comandom de portann el firifiss: 
Ma si, lallèla, el stanta a compari: 
Fin che a furia de batt, sangua d’on biss! 
Ven el camarèr col cunt tutt spegasciaa, 
E le sbatt li sul tavol de dannaa. 


Mi che sont vun che g’ha tanta pascenza 
Che la me va desòra di cavè;, 
E che me piàs putost a usà prudenza 
Quand no me troeuvi in cis de fa de mè}, 
Hoo sentuu in coeur a dimm: sta in sul chi viv, 
Guarda, Giusepp, che quest l’è on lavativ. 


Sperlom s’el cunt l’è giust: tant del risott: 
Pan, tant: tant d’insalata e condiment: 
Tutt va benon, ma el vin? oh chi gh'è sott 
. Sicur (fioeuj de cani) on tradiment! 
Cont tutt sta truscia tenten de fann sù, 
E dagh el tir de fann pagà de pù. 


El ciamem subet — Èi, ch’el vègna chi: 
L'ha sbagliaa a mett foeura el cunt del vin! 
— O, l’è impossibil, ghe l’hoo portaa mi!... — 
—Giust mò per quell.. —Euh ben l’è on quai quintin? — 
— Nient affatt, hin liter minga quint, 
N’è vegnuu sèdes, n’hann miss foeura vint! — 

— Ma lu l’è matt — el dis alzand i spall. 
— Mi matt? torna on poo a dill, se te see bon! — 
— Ben se l’è minga matt el g'ha di ball! 
— Ah mi, di ball? Oh tocco d’on cojon! 
Mi sont pront a pagà quell che te va, 
Ma on ghell de pù... te podet ben boftà. — 


E lu sto prepotent anmò a rispond: 
— Dopo che hann portaa adree lor el mangià, 
Che m’hann sporcaa i possad e rott duu tond, 
Consciaa i mantin e tovaj che fann pietà, 
Voeuren sta chi a ripett su quell c’hann vuu, 
L’è roba de fai còr a pe’-n-del-cuu. — 


— Ah faccia d’on brugnon vestii de omm! 
A mi, a mi parlamm in sta manèra ? 
Ma te see no che te foo còr a pomm 
De chi finna là in fond a la giazzéra? 
Ma te see no che cont on pugn di mè, 
Te fotti lontan on mij de Malnoè? — 


— Ch'el tegna a casa i man — eldis— chel tegna! 
E che l’impara a rispettà la gent. — 
— Hoo giust bisogn de ti che me l’insegna, — 
(E intanta ghe sarava pussee arent) 
— El vena insebimm di bott, ch’el proeuva on poo! — 
— Ma che insebi — rispondi — mi ti doo. — 


Ln # -- - - -_ diana, da _ dg O i i noe a, 

Diffatt ghe lassi andà sul frontespizzi 
"Na vacca d’on garofol de cinqu foeuj, 
Ma tanto stagn, e tant a precipizzi 
Che anben ch’el stass su quella el quart de scoeuj, 
G’hoo traa giò sangu del nàs, sangu de la bocca 
E 1 s'è mettuu a'sguagni compagn d’on’occa. 


Allora on battajon de camaréèr 
Hin saltaa foeura subit a dà adoss: 
Còr pugn de lira, e s’giaff, vola i biccèr, 
I donn sgarissen tucc a pu non poss: 
E in mezz al rebellott, sta razzapaja 
S’hinn tiraa adree on trattin, fin la tovaja. 


Giò in terra tond, possad, biccér, mantin,. 
Peston de scabbi anmò de resentà: 
Giò saa, pever, morsèi, giò i amolin, 
Cont i reliqui de quell poch mangià: 
Giò i capellitt di donn an lor per terra, 
E allon, degh dent che è comenciaa la guerra. 


Sur sì che quand semm proppi in sul pu bell, 
Che se ciappava gust a pestà giò, 
Ne borla adoss, inscìi senza savell, 
Tra cap e coll, trii questuritt di sò, 
Che cont i pugn, i s’giaff, e coi button 
Ne metten tutti quanti a la reson. 

E la reson l'è quella de vess chi 
Denanz a la persona soa de lu, 
Con poch riguard e senza nanch scerni 
Chi j'ha daa via, e chi j'ha cattaa su! 
Denter ficeuj, e chi n’ha avuu n’ha avuu, 
Ligaa come salamm a duu a duu. 


Adess che lu l’è al fatt come l’è stada, 
Ch’el metta tutt dò i man in su la coscienza: 
Ch’el cerca de giustalla sta fertada, 
Senza calcà la penna in la sentenza: 
Però ch’el sia giust! oh quell peù si! 
Ma giust al pont.... de damm reson a mi. 


FINE. 


Poesie. 16 

L'UOMO DI PIETRA 


Giormafe mmozistico imitato 


DI OTTO PAGINE 


Si pubblica ogni sabato 
IN MILANO 

Tratta di tutto; politica, arte, letteratura, cronaca cittadina, no» 
velle, caricature, ecc., ecc., 

L’umorismo della forma non nasconde la serietà dei propositi 
che tendono al miglioramento d'ogni ramo della vita pubblica. 

L’Uomo di Pietra è il più vecchio.e reputato giornale umoristico 
che si pubblica in Milano, avendo resistito vittorioso alla concorrenza 
di moltissimi nati e morti dacchè esso è in vita. 

L’Uomo di Pietra al contrario di quasi tutti gli altri giornali 
umoristici, può vantare di aver sempre evitata la licenza sotto qua- 
lunque aspetto. ! 

Per questo può stare tanto sui tavolini delle società, come su 
quelli delle famiglie, 

